Derfor fyrer Microsoft kendte topchefer på stribe - her er selskabets plan med udrensningen - Computerworld\nComputerViews: Microsoft sætter fem topchefer med centrale nøgleposter på porten. Hvad er det lige, der sker i selskabet? Her får du forklaringen.\n19. juni 2015 kl. 13.58\nComputerViews: Det vakte en del opsigt, at Microsoft torsdag pludselig meddelte, at fem af selskabets helt centrale nøglefigurer er færdige i selskabet og nu skal og ud og lede efter andet job.\n- Stephen Elop, tidligere chef for Microsofts Office-forretning, tidligere CEO i Nokia og senest chef for Microsofts Services & Devices.\n- Kirill Tatarinov, øverste chef for Microsofts Business Solutions Group, der blandt andet tæller alle Dynamics-produkterne.\n- Eric Rudder, Microsofts strategi- og udviklings-chef og tidligere chef for Server & Tools.\n- Mark Penn, 'chief insight officer' og tidligere strategi-direktør i Microsoft.\n- Jo Harlow, chefen for Phone Business-divisionen.\nDe fire topchefers exit udgør den største oprydning på direktør-gangene, som Microsofts topchef, Satya Nadella, har gennemført i sine nu 16 måneder på posten.\nHan har i en mail - som du kan læse her - til Microsofts ansatte forklaret, at fyringerne sker som led i hans bestræbelser på at gøre Microsoft til et mere adræt selskab.\nDe fyrede topchefers ansvars-områder lægges med fyringerne ind under tre divisioner ledet af henholdvis Terry Myerson (Windows and Devices), Scott Guthrie (Cloud and Enterprise) og Qi Lu (Applications and Services Group).\nTerry Myerson bliver dermed øverste chef for Surface, HoloLens, Luma, Surface, Band, Windows og Xbox, mens Scott Guthrie bliver øverste chef for Dynamics samt hele Microsofts cloud- og Azure-forretning.\nDet er ikke mindst disse to direktører, som Satya Nadella nu sætter sin lid til som fremtidens mænd i Microsoft.\nVi skrev torsdag om nogle af grundene til, at Elop og Tatarinov - der er øverste chef for blandt andet den danske Dynamics-udviklingsafdeling - nu ryger ud.\nMicrosofts innovative ideer: Her er Windows' fremtid\nNu kommer forklaringen: Derfor har Microsoft fyret 18.000 mand.\nDet kan du læse her: Microsoft fyrer topchefer - flere prominente top-direktører færdige i selskabet.\nLad os derfor kigge på de planer, som Satya Nadella angiveligt har i ærmerne med samlingen af produkt-grupperne under Terry Myerson, Scott Guthrie og Qi Lu.\nCloud og Dynamics smelter sammen\nFremtiden for Microsoft ligger i cloud'en, og det er en vej, som Satya Nadella omgående slog ind på, da han for halvandet år siden tiltrådte som topchef.\nDen udvikling får yderligere næring med fyringen af Dynamics-chef Kirill Tatarinov, der har kørt sin afdeling relativt isoleret i forhold til det øvrige Microsoft.\nDet hænger ikke sammen med Microsoft ambitiøse plan om at lade alle systemer og alle produkter hænge sammen i et komplekst spindelvæv, der via cloud'en kan generere og analysere avancerede data på hidtil usete måder.\nDynamics-produkterne - ERP og CRM - spiller en helt central rolle i dette arbejde som Microsofts produktgruppe rettet mod virksomhederne, der i stigende grad kigger mod netop cloud, agilitet, data-analyse og hurtig værdiskabelse via intelligente systemer.\nLæs også: Skal du hoppe med på Microsofts store opgraderingstog?\nDerfor giver det rigtig god mening at samle Dynamics-området under Microsofts cloud-chef, Scott Guthrie, som får til opgave at sætte yderligere fart under udviklingen - i øvrigt i tæt samarbejde med Qi Lu's Applications and Services-division, der skal sikre sunde processer og sammenhængende workflow gennem systermerne.\nHardware skal connectes i et samlet hele\nFyringen af tidligere Nokia-boss Stephen Elop er udtryk for, at Microsofts milliard-køb af Nokia (som var Steve Ballmers sidste store handling som topchef for Microsoft) indtil videre ikke har kastet det ønskede af sig: Divisionen mister penge med stor hast, og markedsandelen er kun omkring tre procent. Det dur ikke.\nFremfor at blive ved med at give divisionen (dyr) hjertemassage, bliver den nu lagt ind under Terry Myersons Windows-butik, der blandt andet har stået bag udviklingen af Windows 10, den nye Edge-browser, HoloLens og Surface.\nDet er et åbent spørgsmål, hvad Terry Myerson har tænkt sig at gøre for at få sat fut i salget af Microsofts smartphones.\nSikkert er det, at Microsoft tænker, at værdiskabelsen ligger i at tænke software og hardware nøje sammen i udviklings-arbejdet: Det ene kan intet uden det andet.\nMåske kan Terry Myersons udviklings-team se nye veje for de nødvendige sammenhænge, som kan sætte yderligere fart i innovationen.\nGenerelt ligger der under hele omorganiseringen et tydeligt snit: Microsofts systemer og produkter skal ikke længere være enkeltstående søjler. De skal i stedet indgå hver især som enkelt-dele i en samlet helhed, der i sin natur vil blive mere kompleks og rumme flere muligheder, end de fleste kan kapere.\nFor ikke mindst CIO'erne og de professionelle brugere gælder det om at finde lige nøjagtigt den rigtige fordeling af produkterne, som kan give virksomheden konkurrencefordele. Og så indrette processerne efter det.\nSatya Nadella har peget på, at Microsofts hovedopgaver er at 'genopfinde produktivitet og forretnings-processer,' samt at 'bygge den intelligente cloud-platform' samt at 'udvikle mere 'personal computing.'\nDet er mål, som han tidligere har nævnt. Og Microsofts produkter skal alene være midler til dette.\nDet agile snit: At bevæge sig hurtigt efter markedets bevægelser\nHertil kommer, at tidens måske væsentligste forretnings-trende er agilitet.\nMarkederne udvikler sig i disse år med betydelig fart. Hvad der kan være en kanonforretning i dag, kan være et hul i jorden om seks måneder.\nInnovation er i højsædet, og det gælder om både at kunne afprøve og aflive nye ideer i en fart.\nDet er blandt andet denne tilgang, der har ligget til grund for Microsofts største fyringsrunde nogensinde, som Satya Nadella gennemførte i februar: Nu kommer forklaringen: Derfor har Microsoft fyret 18.000 mand.\nInnovation, udvikling og agilitet kræver sammenhængende strategier og sammenhængende ledelse. Og lette organisationer med korte kommando-veje.\nDet er denne konstruktion, med kort vej fra tanke til handling og til brugerne og med vægt på innovation, som Satya Nadella nu forsøger at (gen)indføre i Microsoft.\nVil det lykkes? Giv dit besyv med i debatfeltet herunder.


Medierne styrer os – Hvis vi ikke sætter grænserne\nForside - Artikel - Medierne styrer os – hvis vi ikke sætter grænserne\nMedierne styrer os – hvis vi ikke sætter grænserne\nForfatter: Per Schultz Jørgensen, Professor, Dr. Phil\nDe sociale medier er et kæmpestort og nyt gode – så stort, at vi næsten ikke kan fatte række-vidden af de nye muligheder. Vi er hele tiden i kontakt med, hvem vi ønsker. Vi er konstant opdaterede, vi kan kontaktes, vi følger med, vi henter informationer, vi er hele tiden på. Vi sender tekstbeskeder, billeder, ord – og videresender andres ord og billeder. Inter-netværket har skabt en ny hybrid virkelighed, der er på vej til en dominans i vores liv – på bekostning af den virkelige verden med mennesker af kød og blod og følelser og tanker og ansigter foran os. Vi er lige nu ved at sætte det fysiske nærvær ned i anden række. Appellen fra internettet og de mulige henvendelser til os får førstepladsen af vores opmærksomhed. Mennesker foran os nedprioriteres.\nEn oplevelse i toget\nJeg sad i S-toget hjem en lidt sen aften, jeg tror ved 22 tiden. Der var ikke andre i kupeen end mig selv og to piger i 13-14 års alderen. Jeg læste i en af dagens aviser, men kunne også følge, hvad der skete mellem pigerne. De sludrede mellem de førte stationer, ved Svanemøllen blev den ene ringet op på mobilen. Hun svarede og startede så en samtale med vedkommende – og at dømme ud fra indholdet, var det ikke noget superalvorligt. Jeg kunne jo følge med på afstand. De sludrede om løst og fast, vind og vejr – ”og ja” – ”ved du hvad”, osv. Det varede fra Svanemøllen og ud til Hareskoven. Imens sad veninden over for hende, sat uden for, tavs, lukket ude, gjort til statist, hun var vidne til sin egen udelukkelse. I Hareskoven stod de begge af, den ene stadig snakkende i sin mobil – den anden ekskluderet fra selskabet. Vraget, dømt ude.\nAppellen fra mobilen\nHvad gør medier ved os? De giver os en utrolig fornemmelse af, at vi skal stå til rådighed, at vi skal lystre og være parat til at sætte os ud over alle normale normer og moralsk baserede omgangsformer. Venlighed, høflighed, anstændighed og ordentlighed. Nærvær. Men hvorfor?\nEt første svar er, at vi oplever inter-netværket som så vigtig i sig selv, at den skubber den almindelige kontaktform ned ad rangstigen. Og det tror jeg, hænger sammen med det medlemskab, som det netværk giver, og som mobilen formidler. Et opkald fra en fjern kontakt, mens man selv sidder i toget på Bagsværd station, er så vigtig, fordi det rummer en bekræftelse på, at man er medlem af netværket – mens ansigtet over for en jo bare er der. Mobilen er nøglen til et internet-fællesskab, som giver betydning, rummer hemmeligheder, åbner muligheder, bekræfter selvværd – mens mennesket over for mig er trivielt og uden en tilsvarende værdi. Mediet er i sig selv det synlige bevis på et medlemskab, der er identitetsskabende og ikke særlig krævende med hensyn til nærvær. Man skal bare være på og stå til rådighed – og det har vi som radarmennesker heller ikke så svært ved. Telefonen er hele tiden åben.\nDet ydrestyrede samfund\nOg det kan være svært at lave om på den situation, for vi lever i et ydrestyret samfund. Vi er hele tiden orienteret mod vores omverden, de sociale netværk, relationer, nyhederne, ting der sker – og hvor vi selv er i et permanent forhold til en omverden, der er i ustandselig bevægelse. Derfor er vi også hele tiden i vores opmærksomhed vendt mod, hvad der sker omkring os, det er der, vi henter vores ståsted – vores sociale identitet. Når jeg ved, hvor de andre er, så ved jeg også, hvem jeg selv er.\nMen skal vi så bare overgive os til det? Skal vi lade stå til og forlade os på, at det jo nok ændrer sig en dag – eller at vi selv affinder os med det? Når det handler om børn og unge er spørgsmålet lidt mere alvorligt, fordi vi her er med til at lægge sporene ud. Dannelsessporene. Hvad er det vigtigt, at børnene lærer med hensyn til brugen af de sociale medier?\nForældre slapper for meget af\nEn interviewundersøgelse, som et analysebureau har lavet for avisen.dk viser, at 61.6 pct. af forældrene ingen regler har for børnenes brug af de sociale medier på ferien. 6 ud af 10 forældre mener ikke, der er behov for regler på det område, der skal være tid til at slappe af med spil og facebook. 12.8 pt. mener noget andet, de har regler for børnenes brug af diverse medier.\nDer er tilsyneladende ikke den store bekymring blandt forældrene. De er vel mest stemt fort at lade stå til, slappe af – måske også selv være på, selv have apparatet liggende og lyse op i tide og utide, give en lyd, lade sig aflæse med et skråblik eller regulært forlange at blive taget. Hvorfor skal så børnene plages af regler, som ingen har særlig let ved at overholde?\nBørn skal lære sociale normer\nPer Schultz Jørgensen. Privat foto.\nJeg tror, vi skal tage den indirekte trussel alvorligt, som medierne repræsenterer. De er på vej til at tage nærvær fra os. Ansigt til ansigt relationen får i bedste fald en plads længere ned i rækken af det vigtige i livet, og selv om vi hænger på den direkte kontakt, vi måske befinder os i, så er vi ikke helt fokuserede. Vi lader os aflede, forstyrre, vi hører på med et halvt øre – og lader som om vi er nærværende. Men vi er et andet sted, vi er ikke helt involverede – eller vi siger høfligt undskyld og går ud og taler med en anden.\nDerfor er jeg ikke i tvivl om, at vi skal sige fra over for tyranniet. Det skal ikke bestemme over vores nærvær. Derfor skal vi selvfølgelig lære vores børn en omgangsform på internettet, der prioriterer mennesket foran os og dermed det faktiske fællesskab. Vi skal skabe normer, der sætter ansigtet før internettet, øjenkontakten og det gensidige blik før en elektronisk baseret stemme fra en fjern destination.\nDerfor har forældre selvfølgelig en forpligtelse til at tænke udfordringen igennem, observere deres egen adfærd – og sammen med deres små og store børn blive enige om de regler for brugen af sociale medier, der skal styre deres samvær og fællesskab. Gør de ikke det, er de selv på vej til at blive droslet ned ad rangstigen og risikere at komme i anden række. Og børnene mister den store mulighed for at skabe et fællesskab med i den konkrete – og ikke hybride – virkelighed.\nEr det utidig bekymring? Selvfølgelig ikke – det er rettidig omhu for børns dannelsesproces og fællesskabet omkrig os.


Panasonics varmepumpe - Bedst i test - Panasonic - Panasonic – opvarmnings- og kølesystemer\nBedst i test. Testet af SP\nEnergibesparelser i forhold til geografisk placering og boligtype (årlig gennemsnitstemperatur)\nEnergibesparelsen er beregnet for de tre svenske byer Malmø, Borås og Luleå, som har forskellige årlige gennemsnitstemperaturer. (Se kortet for at sammenligne dette med den årlige gennemsnitstemperatur, der hvor du bor). I tabellerne til højre sammenlignes Panasonics varmepumpe baseret på SPs nye testværdier, hvilket indebærer, at testboligernes varmebehov er 17–20 % større end ved tidligere test. Den årlige COP-værdi for Panasonics HE9PKE havde altså været endnu højere, hvis testen var blevet udført efter den gamle metode. Andre producenters varmepumper er testet efter den gamle metode.\nFor eksempel har Panasonics HE9PKE efter SPs målinger i Borås 20 % højere COP end Ms FH25, selvom Panasonic er testet ud fra et energibehov, som er 17–20 % større. Hvis der var taget højde for disse forudsætninger i beregningen, ville den årlige COP-værdi for Panasonic altså have været endnu højere.\nTabellerne til højre viser den procentvise energibesparelse, som opnås ved de forskellige luft-/luftvarmepumper ved et opvarmningsbehov på 9.100 kWh/år (Panasonic 11.410) for Malmø, 11.000 kWh/år (Panasonic 13.407) for Borås og 15.400 kWh/år (Panasonic 18.984) for Luleå. Energibesparelsen er beregnet i sammenligning med direkte virkende el. Energibehovet gælder kun husets opvarmning.\nHvor meget energi bruger du på at varme dit hus op i dag? (kWh/år)\nHvilken placering skal du sammenligne dig med for at finde rundt i tabellerne? (se kortet over årlig gennemsnitstemperatur)\nJo mere åben din planløsning er, desto større er effekten af en klimapumpe\nI SPs test er Panasonics luft-/luftvarmepumpe testet ved temperaturer helt ned til -30 °C\nÅrlig energibesparelse* Malmø\n(årligt opvarmningsbehov Panasonic 11.410 kWh, øvrige 9.100 kWh)\n* Bedst i test. Testet af SP.\nÅrlig COP* Malmø\n(årlig gennemsnitstemperatur +8 °C)\nUdfyld dette felt...\nÅrlig energibesparelse* Borås\n(årligt opvarmningsbehov Panasonic 13.407 kWh, øvrige 11.000 kWh)\nÅrlig COP* Borås\n(årlig gennemsnitstemperatur +6,1 °C)\nÅrlig energibesparelse* Luleå\n(årligt opvarmningsbehov Panasonic 18.964 kWh, øvrige 15.400 kWh)\nÅrlig COP* Luleå\n(årlig gennemsnitstemperatur +1,3 °C)\nA: Panasonic HE9PKE\nB: M. MELCO FH25\nC: L. P09MN.NM2\nD: F. ASYG 09LTCB\nE: E. EXH09HL1W1\nF: T RAS-25N3 CAVP-ND


Vi er de eneste i Danmark der tilbyder fjernundervisning!\nKun kr 5.496,-\nkr. 916,- per måned i 6 måneder\nLær NLP når du vil - hvor du vil!\nKursistområdet er åbent 24 timer i døgnet, så du har altid adgang til undervisningsmaterialet bare du har Internet-adgang.\nOptimeret til din iPad & Android-tablet\nModtag undervisning uanset hvor du er. Gennemgå f.eks. materialet mens du sidder i bussen eller toget på vej til arbejde.\nAlt undervisningsmateriale er på dansk og nemt at gå til. Vi er de eneste i Danmark der tilbyder en NLP uddannelse som fjernundervisning!\nSuper godt lavet, nemt og tilgængeligt – lige til at bruge i min hverdag med det samme. Materialet i denne NLP uddannelse er godt forklaret og let at forstå.\nSucces, jeg fik det til at virke relativt hurtigt. Utroligt at noget så “simpelt” kan have en så stor effekt.\nHvad lærer du på vores NLP Uddannelse?\nLær om sammenhængen mellem sprog, handling og mentale systemer, og få et liv, hvor du ikke begrænses, men giver dig selv muligheden for at slippe dit uforløste potentiale løs. Alle mennesker har et kæmpe potentiale, men meget få formår at “låse op” for det.\nNLP (Neuro Lingvistisk Programmering) er nøglen, der kan sikre dig adgang til dine gemte evner og ressourcer - mange af hvilke, du sikkert ikke vidste, at du besad.\nNLP bygger på flere forskellige grene af den moderne videnskab, og inkorporerer bl.a. kognitivisme, psykoterapi, hypnoterapi, lingvistiske principper og neuro-videnskab. Desuden suppleres NLP med flere afprøvede teknikker, som NLP’s skabere selv har udviklet til særlige og konkrete formål.\nHvis du tilmelder dig vores nyhedsbrev sender vi dig et emailkursus i NLP, så du kan blive klogere på hvad NLP er og få praktiske råd og teknikker fra NLP'ens verden direkte i din mailboks.\nVi sender også nyheder, gode tilbud og spændende artikler om NLP. Du kan til enhver tid afmelde dig nyhedsbrevet igen.\nTilmeld dig her —>\nGratis mailkursus i NLP\nNLP Uddannelsen giver dig mulighed for at arbejde med andre og udvikle dig\nAlle disse videnskabelige teknikker samles i ét komplet system, der gør NLP-udøveren i stand til at forbedre både deres eget, men også andres liv på mange forskellige punkter. NLP bliver bl.a. brugt til terapi (f.eks. mod angst eller depression), ændring af vaner hos dig selv eller andre (f.eks rygning eller alkohol), bedre kommunikation på arbejdet og privat, konfliktløsning, opbygning af selvværd og selvtillid, som et led i salg, samt meget, meget mere.\nGiv dig i kast med en NLP uddannelse, og slip dig selv løs i livet, uden de negative, hæmmende tanker. Lav de ændringer, du vil have, så du kan møde verden som den bedst mulige udgave af dig selv, den udgave som du i virkeligheden ønsker, men måske ikke tør eller kan overskue at være - dit sande selv.\nNLP er en let tilgængelig og yderst effektiv terapiform, der har vundet større og større indpas, siden det i 1970’erne blev udviklet som et modstykke til de gammeldags, fastlåste og mindre effektive terapimetoder. Men selvom NLP primært benyttes som terapi, er det langt mere end det - med NLP lærer du, hvordan du strukturerer dine tankemønstre og dine handlinger på en måde, så du tager styringen over dit eget liv, dine relationer og ikke mindst dit uforløste potentiale. NLP giver dig helt grundlæggende de nødvendige værktøjer til at realisere dig selv fuldt ud, så du kan få den succes, du drømmer om.\nNLP er en forkortelse for Neuro-Lingvistisk Programmering, og kan beskrives som et studie af sammenhængen mellem menneskets handlinger og sprogbrug. Dermed menes, at den måde vi kommunikerer på, både med andre og os selv, har en stor og direkte indflydelse på, hvordan vi tænker, handler og interagerer med vores omverden - kort fortalt; vores sprog styrer vores tanker, og vores tanker styrer vores adfærd.\nDit sprog kan dermed fungere som en katalysator for lige netop den personlige udvikling, du ønsker dig, hvis du ændrer dit semantiske udgangspunkt på det givne område, dvs. bruger sproget til at ændre den måde du tilgår et bestemt problem, som du ønsker at løse eller forbedre. Med NLP får du alle de nødvendige teknikker og metoder, der gør dig i stand til dette, og som bl.a. kan lære dig at nedbryde negative vaner, hvordan du opbygger positive vaner og hvordan du overkommer depression og andre psykisk hæmmende tilstande. Du lærer, hvordan du kan holde fokus på at opnå dine mål og få succes, samtidigt med at du skaber den bedst mulige version af dig selv - den version du ønsker at være, men måske ikke magter i øjeblikket.\nHvordan opstod NLP?\nNLP blev udviklet af Richard Bandler og John Grinder i 1970’erne. De mente, at psykoterapiens udvikling gik i tomgang, at terapiforløbene var for lange og ineffektive, og at de klassiske metoder i sig selv ikke var i stand til at hjælpe det moderne menneske på den mest effektive måde.\nMange terapeuter holdt stædigt fast i en bestemt terapiform (dette er desværre stadig en udbredt tendens), selv hvis den ikke var optimal for den pågældende patient. Konklusionen var derfor, at en ny retning inden for psykoterapien var nødvendig, og at denne retning skulle indeholde et mere komplet billede af menneskets psyke - dvs. at den nye model skulle beskæftige sig med flere fokuspunkter, bl.a. kommunikation, personlig udvikling og psykoterapi. Derfor beskrives NLP også som “sindets sprog” eller “sindets naturlov”.\nDet første Bandler og Grinder undersøgte, da de dannede NLP, var hvordan succesfulde mennesker adskiller sig fra andre. De studerede nogle af tidens mest succesfulde personer, og så bl.a. på hvordan de agerede, kommunikerede med andre, opførte sig under pres og ikke mindst hvordan de motiverede dem selv i tilfælde, hvor andre ikke magtede det.\nDette oprindelige fokus på at opnå succes er stadig en central del af NLP, og grundtanken er, at alle har ret til at opnå det maksimale, de kan. Alle har potentialet til noget stort, og NLP kan bl.a. hjælpe med at “skubbe folk i gang”. Derfor kan man også støde på begrebet NLP-coaching, da både NLP og klassisk coaching er resultatorienteret, og NLP ofte bruges til at supplere coaching, så det bliver mere effektivt.\nMed NLP skaber du et solidt fundament, der kan bygges videre på, hvilket er centralt, når du skal gennemgå en personlig udvikling - hvis fundamentet ikke er i orden, kan du ikke præstere dit ypperste. Negative vaner, negative tanke- og handlemønstre, frygt, depression og mange andre faktorer spiller ind, og bør ændres, hvis du vil være dit bedst mulige selv. NLP er derfor bygget op omkring forskellige metoder, du kan bruge til at forbedre både dit eget liv, men også andres.\nNLP anvender teknikker fra hypnoterapi og forskellige psykoterapeutiske retninger, hvor der ikke er fokuseret blindt på nogen bestemt af disse retninger. Det eneste krav er,\nat de skal være så effektive som muligt, en tendens medstifteren af NLP, Richard Bandler, understreger, når han siger, at “NLP handler om at finde ud af, hvad der virker.”\nDet har til gengæld gjort NLP til en syndebuk i konservative, psykoterapeutiske kredse, der konsekvent mener, at man skal holde sig inden for én bestemt terapiform. Den tankegang er for snæversynet for en NLP-coach eller NLP-practitioner, der fokuserer på mennesket og udviklingen, ikke på at være loyal mod én særlig retning uden grund.\nEn af styrkerne ved NLP er dermed også den dynamik som gør, at NLP hele tiden udvikler sig til et mere og mere effektivt system - skær det unødvendige fra, og brug det der virker!\nHvad er principperne i NLP?\nNår man arbejder med mennesket, arbejder man implicit også med den menneskelige bevidsthed. NLP tager at dualistisk (dvs. to-delt) standpunkt ift. bevidstheden, et standpunkt der ved første øjekast minder om den klassiske, freudianske inddeling i det bevidste og underbevidste. Der er dog væsentlige forskelle mellem den freudianske lære og NLP.\nDen nuancerede tilgang til det bevidste og underbevidste med NLP\nIfølge NLP ligger empirisk data til grund for vores sprog og tanker. De sanseindtryk vi modtager i løbet af vores liv, former os som mennesker, og betinger dermed hvordan vi kommunikerer, både bevidst og ubevidst. Denne tankegang er ikke så forskellig fra Freud, men for Freud er det ikke muligt at ændre sin underbevidsthed direkte gennem den bevidste del af psyken.\nHer tager NLP et mere nuanceret standpunkt - det er muligt at påvirke det underbevidste direkte, hvis man bruger de rigtigt teknikker, men hvorvidt man skal gøre det eller f.eks. anvende den klassiske hypnoterapi afhænger af situationen. Det er dermed endnu et eksempel på NLP’s fleksibilitet og brede anvendelsesmuligheder.\nSubjektivitetens vigtighed i NLP\nSubjektivitet er et centralt begreb i NLP. Fordi vores personlighed er baseret på empirisk data, der fortolkes af hjernen, oplever vi alle verden subjektivt (dvs. forskelligt), og det er også grunden til mange konflikter mellem mennesker. Et udsagn som ikke er ment kritisk, kan let opfattes sådan, fordi det tolkes anderledes, end det er ment.\nMed NLP kan du lære at forbedre din kommunikation med andre gennem NLP’s viden om menneskets psyke. Studier har f.eks. vist, at hvis man bruger “men” i en sætning, når man taler med folk, vil de sjældent fokusere på og huske den første del af sætningen. Den del der er efter “men” vil til gengæld fremstå klarere for den lyttende. Hvis man derimod bruger ordet “og” i stedet for “men” i samme sætning, vil den lyttende fokusere på hele sætningen, og bedre huske helheden. Ved at være opmærksom på disse små faktorer, kan man forbedre sin interaktion med andre betydeligt, ligesom det er muligt at ændre både sin egen og andres ageren eller opførsel med den rigtige brug af sproget, altså de lingvistiske elementer af NLP.\nBedre kommunikation med NLP uddannelse og “den indre dialog”\nHvis du studsede over den del med at ændre sin egen ageren med sprog i ovenstående afsnit, er det ikke så underligt - det lyder umiddelbart lidt spøjst. Det giver dog mening, når vi graver lidt dyber i den bagvedliggende teori, og gennemgår sammenhængen.\nMed den sociale kommunikation, hvor vi står og taler med andre, får vi en direkte og umiddelbar respons. Hvis vi er opmærksomme på at føre en positiv kommunikation, får vi et positivt feedback fra modparten. Når vi opnår positive ting i livet frigives der særlige stoffer i hjernen, som gør os glade, og får os til at ønske mere af det positive - derfor er vi også mere tilbøjelige til at gentage en handling, som vi fik positiv respons ud af.\nMen kommunikation foregår også i vores eget indre. Vi taler hele tiden til os selv, og hvis den interne kommunikation (kaldes populært for “self talk” og “indre dialog” i NLP) er negativ, vil vi være negativt indstillede i vores dagligdag, og dermed have svært ved at bryde ud af denne negative cirkel. Derfor benyttes mange af teknikkerne i NLP, både direkte og indirekte, til at opbygge en positiv self talk, som er hele grundlaget for den positive, personlige udvikling.\nFå din ønskede succes med NLP’s “modelling”-teknik\nDen succes, du ender med at få ved at bruge NLP, er, som tidligere nævnt, baseret på studier af andres succes. I NLP arbejder man med et begreb, der kaldes “modelling” (modellering på dansk), som er en imitativ læringsmetode. Imitativ betyder at efterligne, og dermed mener vi, at man “overtager” nogle helt specifikke egenskaber fra en person, der har succes på et område, som man gerne selv vil klare sig godt på.\nHer bliver self talk også inddraget i stor stil, for succesfulde personer går f.eks. ikke og siger til sig selv, at de aldrig kan noget eller sikkert ikke kan opnå deres mål eller drømme. Nej, de tænker i positive, selvforstærkende baner, og bruger dermed deres sprog som en katalysator for deres succes. Det er en metode, alle kan lære, og bliver bl.a. også brugt i træningen af mange af de største sportsstjerner, samt hos ledere i diverse virksomheder med meget positive resultater til følge - I NLP siger man, at der ikke findes fejl, kun erfaringer som man kan vokse af.\nNLP-Test - Lær hvilke punkter du med fordel kan arbejde aktivt med\nHvis du gerne vil anvende NLP på dig selv, men ikke er sikker på, hvilke punkter du skal arbejde på først, kan du med fordel anvende en NLP-test. Der er ikke én særlig test, somskalbruges, når du tester din personlighed, men for at få det optimale udbytte af NLP, er det vigtigt at kende de nødvendige fokuspunkter. Mange mennesker bør også arbejde på at forbedre punkter, som de ikke selv var klar over, og en NLP-test kan være med til at klargøre de nødvendige indsatsområder.\nDen mest populære og udbredte er Enneagram-testen, der kan findes gratis flere steder på nettet. Selv hvis du ikke er i tvivl om, hvad du vil fokusere på med NLP, kan det være ret sjovt at få sat nogle ord eller begreber på en selv - så tag en NLP-test, og lær mere omkring dig selv. Måske vil du blive overrasket.\nDu kan tage denne test på nettet, som er en af de mange varianter der findes af enneagram testen:Enneagram-test(Testen er på engelsk)\nNLP Uddannelse - Hvordan lærer jeg NLP?\nNLPKursus.dk er en del af organisationen NFNLP (National Federation of NeroLinguistic Programming), der, med over 20.000 udøvere, er en stor og vidensrig organisation med dygtige og passionerede medlemmer. Hos NLPkursus.dk trækker vi på al denne erfaring, og vores mål er, at kursus-deltagere skal kunne anvende teknikkerne så tidligt som muligt. Denne direkte tilgang til NLP er en unik måde at arbejde på, og har givet meget positive resultater på vores kurser.\nNLP er inddelt i 4 forskellige uddannelser med stigende sværhedsgrad og teoretisk dybde. På NLPKursus.dk udbyder vi de to NLP uddannelser, “NLP Practitioner” og “NLP Master Practitioner”, der er de to mest praktisk orienterede af NLP-uddannelserne. Det er med andre ord de to kurser, som er bedst egnet til dig, der som privatperson, coach eller terapeut ønsker kendskab til NLP, og de teknikker der benyttes heri, men ikke har brug for at beskæftige sig med NLP på et akademisk eller forskningsmæssigt niveau.\nKurset NLP Practitioner er det første niveau på NLP-uddannelsen, og er designet til at give dig den grundlæggende viden om NLP, hvad det kan bruges til og hvordan du benytter teknikkerne.\nMed NLP practitioner-kurset lærer du først og fremmest at anvende NLP-teknikkerne på dig selv, og kan beskrives som et kursus i selv-terapi.\nDet næste niveau i NLP-uddannelsen er NLP Master Practitioner, og bygger videre på de personlige erfaringer, du har gjort dig på det grundlæggende kursus.\nHvor NLP Practitioner-kurset fokuserede på at anvende teknikkerne på en selv, går NLP Master Practitioner skridtet videre og giver dig redskaber til at arbejde med NLP i terapiforløb, hvor du arbejder med andre. Styrken ved denne opbygning er, at du gennem NLP Practitioner-kurset har fået praktisk erfaring, og dermed en bedre forståelse for, hvad den person du arbejder med, gennemgår i terapiforløbet.\nNLP-bøger som hjælp til din NLP uddannelse\nBandler og Grinder har gennem tiden udgivet flere bøger om NLP. De kan give et godt overblik over NLP, hvis man i forvejen har beskæftiget sig med emnet, men er ikke den mest anvendelige måde at lære NLP-teknikkerne på. Ligesom med så mange andre punkter i livet er det én ting at læse teoretisk om et emne, men skal det bruges i den “virkelige” verden, er praktisk erfaring alfa og omega. Derfor er den bedste måde at lære teknikkerne i NLP stadig et NLP-kursus, der fra bunden er struktureret og tilrettelagt, så det bedst muligt understøtter kursistens læring.\nNår du har det grundlæggende på plads, viser vi på nlpkursus.dk dig selvfølgelig gerne videre med de bedste NLP-bøger og andre materialer om NLP, hvis du skulle have mod på at udvikle dig videre, og få en dybere forståelse for, hvordan NLP fungerer.\nStart på vores NLP uddannelse, og påbegynd rejsen mod en personlig udvikling, hvor du nedbryder dine negative vaner og erstatter dem med positive, lærer at hvile i dig selv og får større succes, ikke mindst i din interaktion med andre. Du vil med garanti ikke se dig tilbage, eller fortryde din beslutning.


Fra Guldgruben af C Asschenfeldt-Hansen - Profeten Joels bogs Indledning\nProfeten Joels bogs Indledning\nProfeten Joel, hvis Navn betyder "Herren er Gud", hører ligesom Hoseas til de ældste af de Profeter, som har efterladt sig skriftligt Vidnesbyrd. At han levede og virkede i Juda Rige, fremgaar tydeligt nok af hans Bog, men Tiden, paa hvilken han levede, er det vanskeligere at bestemme. Sandsynligt er det imidlertid, at han har levet under Kong Joas, der var Konge i Juda fra 878 f.Kr. til 838. Joel har efter denne Antagelse levet omtrent hundrede Aar forud for Hoseas.\nHan siges i Kap.1, 1 at være en Søn af en Mand, der hed Pethuel, der muligvis var af præstelig Slægt. Han var udrustet med en stor Aandskraft, Sproget i hans Profetier er vægtigt og indholdsfyldigt.\nHans Profeti gik ud fra en skrækkelig Landeplage, der som en Dom fra Herren var kommen over Judas Land, nemlig uhyre Græshoppesværme, der fortærede al Landets Afgrøde. Ved Siden deraf var der en frygtelig Tørke. Profeten vidnede med vældig Kraft for alle Landets Indbyggere, høje og lave, unge og gamle, at dette var den levende Guds Haand, der tugtede dem for deres Hjerters Haardhed for at vække dem op af Syndesøvnen. Han kalder Folket til Bøn og Bod, og hans vældige Prædikan blev ikke forgæves (se Kap. 2, 18).\nMen ud fra denne Straffedom med Græshoppesværmene skrider Joels Profeti videre frem til at varsle om de Straffedomme, Herren i de kommende Dage vilde sende over Folket, hvor Græshoppesværmene vilde blive afløst af de langt skrækkeligere Fjendehære. Gud begynder altid med den lempelige Tugt og gaar derfra til den haardere Tugt, naar Hjerterne ikke vil ydmyge sig.\nDe Fjendehære, Profeten i Aanden skuer forud, og hvorpaa Græshoppesværmene bliver ham et Forbillede, kom jo først i Assyrernes Skikkelse, derefter i Kaldæernes (Babyloniernes) Skikkelse, og endelig kom Romernes jernhaarde Hære til fuldstændig Ødelæggelse af Judas Land.\nMen videre skrider Profetien frem. Alle disse Straffedomme samler sig tilsidst for Profetens Øje i den sidste store aandelige Straffedom, der med Herrens Dag vil bryde ind over denne Jord. Herrens Dag til Dom det er det ene Hovedpunkt i hele Profeten Joels Profeti. Det andet Punkt er den Helligaands Udgydelse, hvorom Joel profeterer med vidunderlig Klarhed. Det er som en hel Pintseprædiken, vi hører i Begyndelsen af Kap. 3, og Apostlen Peter gik ogsaa ud fra denne Joels Profeti i sin mægtige Prædiken hin Pintsedag (se Ap. G.2,16-21). Det er herlige og vældige Straaler af Guds Lys, der møder os hos Joel, Straaler baade fra Naadesolen og fra Dommens Lyn.\nJoels Bog udgør jo kun tre Kapitler; men indenfor dette korte Omfang er der en Fylde og Rigdom, som kun Guds Aand kan lægge dem ind i faa Ord.\nDen Gang Profeten Elias paa Karmels Bjerg ved Ilden fra det høje beviste sig som den levende Guds Tjener, raabte alt Folket: "Herren, han er Gud, Herren, han er Gud" (1. Kong.18,39). Joels navn betyder, som før nævnt, det samme, og dermed er Grundtonen gennem hele hans Profeti angivet. At vise Folket hen til den levende Gud som deres eneste rette Herre, fra hvem Tugten og Dommen udgik men ogsaa Aandens Naadestrømme, det var Joels Livsopgave, og den røgtede han uden Menneskefrygt med Troskab for Herrens Aasyn. Hvilke vældige Aandens Røster lod Herren ikke lyde i den gamle Pagt! De, der forarges over Herrens Præster i vore Dage, skulde laane Øre til de gamle Profetrøster. Hvad mon de vilde have sagt til saadan Forkyndelse! Men Guds Folk takker Herren for hver Røst, der klinger med Aandens klare Basuntoner.


Første halvleg var nok – Ekstra Bladet\n8. okt. 2018 kl. 18:14\nMed vinden i ryggen: Alle tre mål i sejren blev scoret med medvind\nKampens andet mål blev scoret efter et hjørnespark. Foto: Niels Sørensen\nMandag tog Vemmelev Skole imod Eggeslevmagle Skole i 3. runde af Ekstra Bladet Skolefodbold.\nInden kampen udtalte træner Glen Poulsen for hjemmeholdet:\n- Vi skal videre, så jeg forventer en sejr.\nDennis Holm, der er træner for Eggeslevmagle, var lidt mere moderat:\n- Vi har intet kendskab til Vemmelevs hold. Men nogle af drengene kender nogle af deres spillere, og de siger, at de er bedre end Skælskør, som vi slog i sidste runde.\nDet var i øvrigt Eggeslevmagle Skoles første kamp, da deres modstander ikke kunne stille hold i forrige runde.\nStraffe og stivtå\nGæsterne startede med medvind, og allerede efter fire minutters spil sendte den godt kæmpende Andreas Holst et indlæg ind over. Her var Sebastian Nowak først på bolden, og via ryggen på en modstander sendte han bolden i mål til en 1-0-føring.\nUdeholdet udnyttede medvinden med lange bolde frem mod den høje og stærke Andreas Holst. Efter seks minutters spil burde Andreas have øget føringen, da han var alene igennem med målmand Filip Hochrein. Men Filip kom godt ud og fik afværget forsøget.\nMen de pressede videre og fremtvang i det 12. minut et hjørne, som deres godt kæmpende anfører efterfølgende headede flot ind til 2-0.\nGæsterne nåede knap nok at nyde den flotte scoring, før de igen var på spil i værternes straffesparksfelt. Et godt indlæg blev sendt ind over af Andreas Holst, men ved bagerste stolpe lykkedes det Simon Hansen at skyde langt over.\nI det 17. minut fik Eggeslevmagle Skoles Emil Stilling et gult kort, og hjemmeholdet var nu en mand i overtal i ti minutter. De kom til nogle halve chancer, men det var gæsterne, der i det 26. minut kunne øge til 3-0, mens de stadig var en mand i undertal. Målet, som blev hugget ind uden chance for Filip i målet, stod den lille tekniker Nosa Jemtehed for.\nHalvlegen endte med en 3-0-føring til gæsterne.\nKampens prisvindere. Foto: Niels Sørensen\nI pausen sagde gæsternes målmand Daniel Schwartz:\n- Jeg håber ikke, at jeg får mere at lave, sagde han med et stort smil. Det skulle dog vise sig ikke at holde stik.\nVemmelev Skole begyndte anden halvleg med at trykke på. Bare på ét minut måtte de se Daniel i målet redde hele tre gange på meget store chancer. Med en lidt dårligere målmand for udeholdet ville Vemmelev Skole næsten have udlignet. Men Daniel stod i vejen.\nGæsterne havde herefter et par kontraangreb, som dog løb ud i sandet.\nI det 42. minut troede alle, at Vemmelev Skole skulle reducere. Et halvsløjt udspark fra Dainel endte hos en angriber, som driblede udenom Daniel, men afslutningen blev reddet på stregen. Værterne måtte nøjes med et hjørne, som der ikke kom noget ud af.\nMed bare to minutter igen fik Vemmelev Skole endelig reduceret. Fidusbamsemodtager fra forrige kamp, Jeppe Olsbro, dukkede op ved bagerste stolpe. Han kunne nemt score til 3-1 på det gode indlæg fra højre side.\nI overtiden blev det til et par hjørnespark, som der dog ikke kom noget ud af, og kampen sluttede dermed med udesejr til Eggeslevmagle Skole.\nVemmelev Skole - Eggeslevmagle Skole, 1-3\nViktor Jørgensen, Vemmelev Skole\nDaniel Schwartz, Eggeslevmagle Skole\nViktor Oxbøll, Vemmelev Skole


Knitting By Kaae: 13-09-2012\nSkønt, tog ind til Sanne tidligt, så vi kunne hyggesnakke og strikke inden strikcafe. Har fået strikket en masse, godt nok ikke lige på denne her, for den er jo til toget... Men lækker bliver den nu. Er vild med garnet.\nIndsendt af Charlotte kaae kl. torsdag, september 13, 2012 Ingen kommentarer:\nIndsendt af Charlotte kaae kl. torsdag, september 13, 2012 5 kommentarer:


Sundhed er omsorg - Christine Bonde\n– når alt kommer til alt. I hvert fald for mit vedkommende. De to begreber er efter min mening meget nært knyttet til hinanden, og det ærgrer mig virkelig at den sammenhæng ikke får mere opmærksomhed.\nDet er, og har længe været, trendy at gå op i sundhed. Man kan vel efterhånden tillade sig at sige, at der er prestige i at interessere sig for det. “Sund” er nærmest blevet et buzzword – et ord som vi bruger i flæng men egentlig ikke rigtigt forstår betydningen af. Overordnet synes jeg selvfølgelig det er skønt at flere og flere mennesker går op i deres sundhed – især hvis de helt oprigtigt nyder det og er bevidste om, at det er en interesse som gerne skulle hænge ved hele livet og derfor kræver en indsats at bevare. Problemet er selvfølgelig hvis denne trend blot er et midlertidigt modefænomen som på et eller andet tidspunkt mister sin glans. Jeg ser lidt på sundhedstrenden som en reaktion, og som bekendt skaber enhver reaktion en modreaktion. Det er i hvert fald allerede ret tydeligt på de sociale medier hvor der lejlighedsvist nærmest går konkurrence i at lægge billeder op der dokumenterer at vi bestemt ikke altid går op i sundhed. Modreaktioner. Modreaktioner som jeg på en måde godt kan forstå. Jeg kan i hvert fald godt forstå at man på et tidspunkt får nok og derfor reagerer ved at gå i den helt anden retning. Jeg forstår bare ikke hvorfor vi ikke har forsøgt at undgå at komme helt dér ud.\nEfter min mening er der bare så mange vigtige værdier i sundhed der desværre må vige pladsen til fordel for aspekter som æstetik, performance, prestige og lignende. I virkeligheden kan jeg nok bedre lide at bruge ordet helbred end sundhed. Jeg er ikke helt sikker på hvad forskellen er – eller om der ér nogen – for der er selvfølgelig lige så mange forskellige definitioner på sundhed som der er mennesker. Min pointe er bare at sundhed har fået en lang række konnotationer som jeg er lidt uforstående over for. Når alt kommer til alt, indebærer sundhed for mig i høj grad det at drage omsorg – for sig selv men i den grad også for andre. Jeg bruger ernæring, træning, hvile og socialt samvær til at drage omsorg for mig selv og min krop. Jeg får mulighed for at drage omsorg for min veninde når hun spørger mig om hjælp til sin træning fordi hun har problemer med sin ryg. Jeg kan drage omsorg for min familie når vi samles om et nærende måltid som jeg har lavet til dem. Jeg forbinder det med omsorg at dele erfaringer og gode råd her på min blog fordi det forhåbentlig kan hjælpe andre. At hjælpe andre til at optimere deres sundhed kan i nogle tilfælde være en decideret kærlighedserklæring. Jeg kan godt høre at jeg kommer til at lyde totalt hippieagtig fordi det står i så skarp kontrast til de lidt mere hårde værdier som knyttes til sundhed for tiden. Når det kommer til sundhed synes jeg bare det er utroligt vigtigt at give noget videre i stedet for blot at akkumulere. Pay it forward!\nMåske skulle vi prøve at revurdere vores grunde til at gå op i sundhed. Er vi optagede af sundhed fordi det giver os flere likes og followers at dokumentere vores sunde hverdag? Er sundhed betydningsfuld for os fordi det får os til at føle os som en del af en velset gruppe mennesker? Går vi op i sundhed fordi alle andre gør det?\nHar vi glemt det helt grundlæggende ved sundhed og hvorfor vi overhovedet startede med at (op)prioritere den? At sundhed også har en positiv virkning på hvordan vi ser ud og hvad vi kan udrette er da fantastiske sidegevinster, som bestemt er værd at stræbe efter, men jeg tror bare det er utroligt vigtigt ikke at glemme det helt basale; hvordan vi har det. Sundhed er ikke livet selv, men det er og bliver en forudsætning for hvordan vi kan leve det. Vi behøver ikke blæse det op til alt muligt. Back to basics!\nTranslation: Health is trendy. That sounds like a good thing, right? I think it’s great that more and more people care about their health and actually do something to optimize it. I’m just afraid that it turns out to be just a fad for those people who don’t have the right reasons to prioritize it.\n16. marts 2015 kl. 17:24\nJeg kan godt se noget af din pointe med back to basics. Men jeg tror der er stor forvirring omkring sundhed og hvad det er. Helbred mener jeg er noget andet end sundhed. Jeg er selv syg, men gør mit bedste for at være sund, udfra min opfattelse. Og det er jo meget individuelt fordi vi bombarderes fra forskellige sider med hvad der er sundt. Omsorg er for mig både og. Ved at være sund drager man omsorg overfor sin krop, men andre piner sig selv i sundhedens navn. For nogle er omsorg forkælelse og det er ikke altid lige sundt. Det er et rigtigt svært emne, desværre. For det var nok nemmere at være sund, hvis der ikke var så stor forvirring.\n16. marts 2015 kl. 17:50\nSelvfølgelig er det individuelt, hvad man mener er sundt. Indlægget var heller ikke ment som en definition af sundhed, men som du selv siger, handler sundhed bl.a. om at drage omsorg for sin krop. Det er jo i stærk kontrast til nærmest at leve i askese for at opnå den meget populære men desværre også uopnåelige sundhed. Jeg er også helt enig i, at der er alt for meget forvirring. Derfor synes jeg at man skal prøve at flytte sit fokus og gøre det mere simpelt ved bare at være god ved sig selv og sin krop og pay it forward :-) Tak for din kommentar!\n16. marts 2015 kl. 18:22\nJeg kan godt lide din tanke med, at sundhed er at drage omsorg for sig selv – eller ihvertfald en del af, at drage omsorg for sig selv :-)\n17. marts 2015 kl. 10:13\nJeg synes i hvert fald at det er en meget, meget vigtig del af sundhed, som får alt for lidt opmærksomhed. Måske er det ikke dét aspekt der fylder mest i andre menneskers opfattelse af sundhed, men mit ønske var lige så meget at kunne sætte nogle tanker i gang hos dem :-)\n17. marts 2015 kl. 21:31\nNogle super fine tanker.\nHvad sundhed er for en, er individuelt, men hold op hvor er det svært at finde ud af hvad der egentligt er ”sundt”, når man den ene dag læser at for mange æg er for usundt og den anden dag, at man kan spise lige så mange som man vil.\nTror det vigtigst er at man lære at lytte til ens egen krop og ikke lader sig påvirker for meget af alle andre og deres meninger.\n17. marts 2015 kl. 21:51\nHelt enig. Det kan være utroligt forvirrende. Netop det at lytte til sin krop er også en måde at drage omsorg på :-)


Den dovne mands genvej til romantik: Syv små ting, der gør hende blød – Ekstra Bladet\nTirsdag d. 17. dec. 2019 - kl. 22:59 0\nDet er både nemt og billigt, så du kan udfolde dig som forførende romantiker allerede i aften\nRelateret Sexpert-tv fra arkivet: Kys julen romantisk.\n-- Over artiklen relateret Sexpert-tv fra arkivet: Kys jer gennem julen --\nDu hører ordet ‘romantik', og så ser du for dig to lys på et bord, tre forløsende ord, en lyserød karet, en seng med rosenblade, serenader sunget foran den elskedes vindue og bizarre frierier i metroen. Det store udtræk, og ja, du bliver en smule træt.\nMen romantik er også så meget andet. De små ting, som for mange kvinder også er romantisk.\nDet fortæller terapeut Kirstie Taylor, der lister syv romantiske ting, som vil gøre din kæreste blød i knæene. Og det bedste af det hele er, at det er både nemt og billigt, så du kan udfolde dig som forførende romantiker allerede i aften.\n1. Hold hånd\nFor nogle er det så selvfølgeligt, at det ikke fortjener en plads på denne liste, men det at holde hånd i det offentlige rum er meget romantisk. Det viser omverdenen, at du har valgt denne kvinde, og at du er stolt over, at hun har valgt dig.\nSamtidig er det også en lille genvej til samhørighed - berøring og især at holde hånd er nemlig virkelig intimt. Hvor ofte holder du for eksempel hånd med dine venner..?\nKys & kærlighed Derfor er et åbent forhold det mest romantiske af alle\n2. Husk vigtige datoer\nJa, det er ikke nok, du husker hendes fødselsdag og jeres fælles årsdag. Hvis du husker på, at den og den dato eller et givent arrangement har betydning for hende, kan du score (billige) romantikpoint, som hun vil værdsætte. Igen føler hun, at du interesserer dig for hende og hendes liv og værdier.\nHer tæller også, at du er opmærksom på, at hun har den der lede uge på jobbet, så du spørger ind til den og tilbyder at stå for madlavningen, så hun ikke skal stresse over det. Det viser dels, at du husker på og går op i, hvad hun fortæller dig, og dels at du drager omsorg og hjælper.\nSexperterne Sådan får du mere romantik ind i dit forhold\nNår du accepterer, anerkender og favner hendes veninder, føler hun, at du netop også favner hele hende.\nSå når du planlægger en lille middag, en tur i byen eller i skoven, så inviter også nogle af hendes veninder. Du kan således også lære hendes veninder at kende og se nye sider af din partner.\nSexperterne TV: Sådan får du en romantisk jul\n4. Dele følelser\nIntet er mere romantisk for en kvinde, end når du fortæller hende om dine følelser - for hende. Er du som mænd er flest, holder du dem gerne lidt for dig selv, og følgelig er det også en større udfordring for dig, når du endelig deler ud - og også derfor værdsætter hun det desto mere, når du åbner for sluserne.\nDe korte sms’er i løbet af dagen er guld værd. Et lille 'jeg tænker på dig', 'jeg elsker dig', eller 'hvor var du sød i går', 'du ser så godt ud i den nye kjole' - alt, der viser hende, at hun altid er i dine tanker, tæller som romantik.\nDu behøver ikke at komme ridende på en enhjørning til hendes job med tusind roser og en surprise-rejse til Paris. De små glædelige overraskelser i hverdagen virker mindst lidt så godt.\nKøb den der kage, hun elsker, men ikke helt under sig selv eller fiks hendes cykel, uden at hun har bedt dig om det.\n7. Lad hende få det sidste stykke\nVær en gentleman, galant, opofrende og nærmest ridderlig: Lad hende får det sidste stykke pizza. Hun ved, du craver det, og når du så alligevel overlader det stykke til hende, kan hun mærke, hvor meget du elsker hende.\nFor kvinden viser de ovennævnte handlinger, at hun betyder noget for dig. Og det er selve kernen i ægte romantik.


Vedtægter – Ebelfestival\nPlakat konkurrence 2022\nAdgang til stadepladser\nJobs til frivillige\nForeningen Ebeltoft Ebelfestival\nEbeltoft Ebelfestival er en forening, som har til formål én gang årligt at gennemføre en festival i Ebeltoft by, til glæde og gavn for kommunens indbyggere og gæster, der bydes på en kulturel oplevelse ud over det sædvanlige.\nForeningen har indledt sin virksomhed den 1. januar 2004 og har hjemsted på adressen: c/o Den til enhver tid siddende formands adresse.\nForeningen er åben for alle myndige personer der ønsker at yde frivilligt arbejde i forbindelse med foreningens aktiviteter.\nAf medlemmerne kan opkræves et kontingent jvf. § 4. Medlemmernes bidrag giver ikke ret til andel i foreningens overskud eller formue. Medlemmer hæfter ikke for foreningens gæld.\nMedlemskabet giver adgang til på generalforsamlingen at afgive én stemme. Der kan kun stemmes ved personligt fremmøde. Medlemmer der optages efter foreningens oprettelse får stemmeret efter 6 måneders medlemskab.\nForeningens drift finansieres ved offentlige tilskud, salg af varer, drift af butik og café, annonce- og entreindtægter samt økonomiske bidrag fra medlemmer og fonde.\nOverskud ved foreningens drift tilfalder foreningen og skal i passende omfang anvendes til tilvejebringelse af kapital til imødegåelse af underskud og i øvrigt til næste års festival. Kapital, som ikke er nødvendig til foreningens drift, kan efter en generalforsamlingsbeslutning doneres til andre kulturelle aktiviteter i Syddjurs Kommune.\nAnbringelse af likvide midler kan ikke ske på konti mv. som andre end foreningen disponerer over.\nGeneralforsamlingen vedtager ændringer i vedtægterne, jfr. § 10, og træffer beslutninger om foreningens nedlæggelse.\nOrdinær generalforsamling afholdes hvert år inden udgangen af februar måned. Der indkaldes af bestyrelsen med mindst 14 dages varsel ved annonce i lokale aviser, eller almindeligt brev til medlemmerne med mindst følgende dagsorden :\n5.a.Valg af bestyrelsesmedlemmer.\n5.b.Valg af 2 suppleanter for 1 år ad gangen.\nForslag, som ønskes behandlet på generalforsamlingen, skal være bestyrelsen i hænde senest 7 dage før generalforsamlingen.\nEkstraordinær generalforsamling, afholdes når et flertal af bestyrelsens medlemmer, eller mindst 50 % af medlemmerne ønsker det. Der indkaldes som til ordinær generalforsamling.\nBeslutninger træffes ved almindelig stemmeflerhed. Generalforsamlingen er beslutningsdygtig uden hensyn til antal fremmødte medlemmer. jfr. dog § 10.\nEt fremmødt medlem kan kræve skriftlig afstemning.\nBestyrelsen består af 5 til 9 stemmeberettigede medlemmer. Heraf vælges 5 medlemmer fra generalforsamlingen af og blandt medlemmerne. Bestyrelsen er selvsupplerende og kan efter behov selv vælge op til yderligere 4 medlemmer.\nBestyrelsen vælges for 2 år ad gangen, idet der hvert 2. år vælges 2 og hvert andet år 3.\nBestyrelsesmedlemmer skal være myndige.\nEfter generalforsamlingen konstituerer bestyrelsen sig og vælger formand, næstformand, kasserer og sekretær.\nBestyrelsen har den overordnede ledelse af foreningen. Bestyrelsen er ansvarlig overfor medlemskredsen. Bestyrelsen er endvidere ansvarlige overfor tilskudsgivende myndigheder. Herunder for at betingelser og vilkår for ydede tilskud overholdes. Bestyrelsen skal tage skyldige økonomiske hensyn ved forvaltning af foreningens midler.\nBestyrelsen fører tilsyn med, at der udarbejdes driftsregnskab og balance, jfr. § 8 stk.1.\n7. Bestyrelsens arbejde mv.\nBestyrelsen holder møde, når formanden eller mindst 3 medlemmer finder det nødvendigt.\nFormanden indkalder skriftligt mødedeltagerne og meddeler samtidig, hvilke sager, der skal behandles.\nFormanden leder forhandlinger og afstemninger, og sørger for, at beslutninger indføres i beslutningsprotokol. Efter hvert møde underskrives protokollen af mødets deltagere. Enhver af disse er berettiget til kort at få sin afvigende mening indført i protokollen. Formanden sørger for, at de trufne beslutninger udføres.\nBestyrelsen er beslutningsdygtig, når mindst 4(6) medlemmer er til stede. Beslutninger træffes ved almindelig stemmeflerhed. Ved stemmelighed er formandens stemme afgørende.\nEt bestyrelsesmedlem er inhabilt i sager, hvori vedkommende eller dennes nærmeste har økonomiske eller særlig personlige interesser. I øvrigt gælder forvaltningslovens regler om inhabilitet for medlemmerne.\nEn mødedeltager har tavshedspligt i sager, hvori væsentlige hensyn til foreningens eller enkeltpersoners interesser gør det nødvendigt at hemmeligholde oplysninger om personlige eller interne, herunder økonomiske forhold.\nBestyrelsesmedlemmer hæfter ikke økonomisk for foreningens gæld og kan ikke modtage honorar af foreningens midler. Handler man uforsvarligt med foreningens midler, gælder dog de strafferetslige regler som for enhver borger.\nUdkast til driftsregnskab og balance udarbejdes hvert år inden den 15.januar.\nRegnskabet opstilles og revideres i overensstemmelse med god regnskabs- og revisionsskik.\nRevisionen skal være afsluttet hvert år inden den 1.februar, hvorefter det reviderede regnskab sendes til bestyrelsens formand til forelæggelse på den førstkommende ordinære generalforsamling.\nRevisionen foretages af den af generalforsamlingen valgte registreret eller statsautoriseret revisor.\nRevisionen udarbejder en revisionsprotokol, hvor årets revisionsarbejder anføres, tillige med bemærkninger om foreningens drift mv. i det forgangne år.\nForeningen tegnes af bestyrelsesformanden i forening med 2 medlemmer af bestyrelsen.\nVedtægtsændringer skal godkendes af generalforsamlingen med 2/3 flertal af de fremmødte.\nBeslutning om foreningens nedlæggelse træffes på en generalforsamling, hvor mindst 2/3 af alle medlemmer stemmer for. Opnås sådant flertal ikke, kan beslutningen om nedlæggelse træffes mindst 12 dage efter på en ny generalforsamling med almindelig stemmeflertal af de fremmødte.\nNedlægges foreningen, skal den siddende bestyrelse fungere, indtil den økonomiske opgørelse af aktiver og passiver er gennemført eller overgået til behandling i skifteretten.\nBestyrelsen har ansvaret for bevarelse af foreningens aktiver og for, at den økonomiske opgørelse foretages efter gældende bestemmelser, og at nettoformuen anvendes i overensstemmelse med foreningens formål.\nI tilfælde af foreningens opløsning tilfalder en evt. formue kulturaktiviteter i Syddjurs kommune.\nSåledes vedtaget 1. gang på den stiftende generalforsamling, den 17. juni 2004.\nÆndringer vedtaget på ordinær generalforsamling, den 1. marts 2007.\nWalter Møller, Erling Rasmussen, Eva Maden, Børge Nissen, Peder Holmriis\nÆndring vedtaget på ordinær generalforsamling 21.02.2017\nUnderskrevet af dirigent Peter Andersen\nCopyright 2022 Ebelfestival


Tema: Coronavirus | Dansk El-Forbund\nDanmark er i en alvorlig situation på grund af coronavirus. Det påvirker også medlemmerne og ansatte i Dansk El-Forbund. Vi må stå sammen. Du vil sikkert, som mange andre kolleger, have spørgsmål. Hold dig orienteret her på siden.\nKontakt os via telefon eller Min side\nFor at begrænse den fysiske kontakt appellerer vi til, at du kontakter os via telefon eller via Min side. På Min side kan du skrive til os sikkert og direkte.\nLog på og skriv til os\nBarn hjemsendt under nedlukning – dine muligheder\nHvis du har børn i 0.-4. klasse, har du mulighed for nødpasning, hvor dit barn kan møde op fysisk i skole og SFO.\nBørn fra 5. og opefter kan ikke blive nødpasset. I det tilfælde må du altså selv finde en løsning for pasning af børn.\nUndtagelse er sårbare børn og unge, som fortsat kan møde op. Det er skolens/institutionens leder, som tager stilling til dette.\nBørn i daginstitution kan fortsat blive sendt af sted.\nHvis du ikke har mulighed for at få nødpasning eller få passet dine børn på anden vis, så anbefaler Fagbevægelsens Hovedorganisation, at du finder en løsning med din arbejdsgiver. Det kan fx være:\nVær opmærksom på, at trepartsaftalen om midlertidige barselsdagpenge ikke er gældende, hvor dit barn er sendt hjem på lige fod med alle andre børn på grund af en politisk udmelding.\nSom ledig under corona-krisen skal du:\ntilmelde dig som ledig: Du melder dig ledig på Jobnet.dk. Hvis det ikke er muligt, kan du tilmelde dig telefonisk eller aflevere et brev hos din kommune.\noprette CV på Jobnet.dk: Du har pligt til at oprette et CV på jobnet.dk senest 14 dage efter, du har meldt dig ledig. Et gyldigt og søgbart CV er en af forudsætningerne for at kunne modtage dagpenge fra a-kassen.\ndeltage i CV-samtale i a-kassen: Du indkaldes til CV-samtalen ca. 14 dage efter, du har meldt dig ledig på jobnet.dk. Du har pligt til at deltage i samtalen. På grund af Covid-19-situationen har du mulighed for at gennemføre samtalen telefonisk/digitalt. Kontakt din lokalafdeling om dette, når du modtager indkaldelsen til samtalen.\ndeltage i rådighedssamtaler: A-kassen indkalder dig til en digital/telefonisk samtale afhængig af, hvor længe du har været ledig. Du har pligt til at deltage i samtalen.\ndeltage i jobsamtaler i jobcentrene: De fælles jobsamtaler kan foregå personligt eller digitalt/telefonisk. I jobcenterets indkaldelse fremgår det, hvordan samtalen skal foregå. Det gælder også de fælles samtaler, hvor a-kassen deltager.\nStyrelsen for Arbejdsmarked og Rekruttering (STAR) har samlet alle informationer vedr. Covid-19 og beskæftigelsesindsatsen.\nMin Faglige A-kasse om coronavirus og dagpenge\nArbejdsmarkedets parter og regeringen har indgået en trepartsaftale om midlertidige barselsdagpenge, når en lønmodtagers barn er hjemsendt som følge af Covid-19.\nAftalen udløber 31. marts 2021.\nVær opmærksom på, at trepartsaftalen ikke er gældende, hvis dit barn er sendt hjem på lige fod med alle andre børn på grund af en politisk udmelding.\nFind information om, hvordan du skal forholde dig, når du er lærling og under uddannelse.\nHvad betyder coronavirusset for din uddannelse og dig som lærling?\nFind relevant vejledning, retningslinjer og regler, som har betydning for arbejdsmiljøet i el-faget.\nCorona og efter- & videreuddannelse\nCoronavirusset efterlader nye spørgsmål og udfordringer på alle fronter. Også inden for efter- og videreuddannelse.\nVi forsøger at besvare de hyppigst stillede spørgsmål med fokus på fjernundervisning.\nArbejdsgivere kan kræve COVID-19-test\nFolketinget har vedtaget et lovforslag, som giver arbejdsgivere mulighed for at pålægge medarbejdere at blive testet for COVID-19. Testen skal så vidt muligt foretages i arbejdstiden, og som medarbejder har du bl.a. krav på en begrundelse for testen.\nLoven er sat til at blive ophævet pr. 1. juli 2021.\nKontakt din lokalafdeling, hvis der noget du er i tvivl om.\nLæs mere på FH's hjemmeside\nTemaside om coronavirus og Covid-19 på medst.dk\nQ&A om ansættelsesretlige spørgsmål\nOAO: aftale om afvikling af frihed\nFælleserklæring – coronavirus\nLæs retningslinjerne for danske skibe på søfartsstyrelsens temaside om Coronavirus og søfart:\nGå til Søfartsstyrelsens hjemmeside\nLæs vejledning fra Søfartsstyrelsen (pdf)\nNedsat kontingent ved ledighed og sygdom\nEr du på dagpenge eller på sygedagpenge, så er du omfattet af forbundets reduktionsordning.\nReduktionsordningen sikrer dig nedsat kontingent under ledighed og sygdom. Det betyder, at alle ledige/sygdomsramte kun betaler kr. 157 i fagligt kontingent om måneden. Dette er inkl. gruppelivsordning og heltidsulykkesforsikring. A-kasse-kontingentet skal dog fortsat betales, det er på kr. 514 ekskl. efterløn.\nDin første opkrævning til Dansk El-Forbund, mens du er ledig, vil dog være på det sædvanlige beløb. Det skal du betale, til gengæld får du kontingentet nedsat med bagudrettet virkning på den efterfølgende kontingentopkrævning til forbundet. Du har også nedsat kontingent i den måned, hvor du igen kommer i beskæftigelse. Årsagen er sammenkøringen af vores forskellige systemer.\nDen solidariske ordning reducerer den lediges/sygdomsramte kontingent til forbund og afdeling med 70 %. Reduktion styres automatisk af forbundets medlemssystem.\nLæs folder om kontingentreduktion\nNyheder fra Dansk El-Forbund vedr. Corona\n1. december: BFA: Corona-vejledning er opdateret\n5. november: Covid-19 forlænger uvished for arbejdsskadede\n1. september: DEF: Aftalen om arbejdsfordeling er vigtig\n15. juni: Kender du til corona-fuskeri?\n29. maj: Arbejdsløse skal igen stå til rådighed\n29. maj: DEF: Praktikpladsaftale har den helt rigtige profil\n14. maj: Nyt faktaark om corona og vandrende arbejdstagere\n24. april: Covid-19 kan anerkendes som arbejdsskade\nA-kasse-forhold - Styrelsen for Arbejdsmarked og Rekruttering


Rekord i Danmark af udenlandske overnatninger - STANDBY.dk\nRekord i Danmark af udenlandske overnatninger\nAf: Henrik Baumgarten i Turisme i Danmark 11. oktober 2016\t Print\nTURISME: Der var fejl i de data for feriehusovernatninger i august, der kom i fredags. Tallene blev rettet i går og det betyder, at der ikke var et fald – men en lille stigning, oplyser Danmarks Statistik.\nTallene fra i fredags betød, at feriehusudlejningen blev undervurderet. Men efter de i går eftermiddag blev justeret, forsvandt faldet i overnatningerne på 5,5 pct. i forhold til juli til en stigning i august på 1,6 pct.\nDe opdaterede tal viser, at 2016 ikke blot var den bedste sommer siden 2004, men den bedste nogensinde, oplyser VisitDenmark.\nDe korrigerede feriehustal for august viser samlet 0,5 mio. flere overnatninger end fredagens tal. Ændringen betyder, at antallet af overnatninger fra markederne Tyskland, Holland, Norge og Sverige nu også er højere. Alene antal overnatninger af hollandske gæster er steget 84,5 pct. i august i år sammenlignet med samme måned sidste år.\nAugust bød på 2,1 pct. flere udenlandske overnatninger end august sidste år. De 5,2 mio. udenlandske overnatninger i august er det højeste siden 2004, mens de 13,2 mio. udenlandske overnatninger i sommermånederne 2016 aldrig er målt højere.\nÅr til dato tegner fortsat til nyt rekordår for dansk turisme med en samlet vækst i overnatninger på 3,1 pct., som primært er drevet af væksten i udenlandske overnatninger på 4,3 pct. mod en vækst i danske overnatninger på 1,8 pct.\nSammenlagt er de tyske overnatninger i Danmark for årets første otte måneder gået frem med 7,2 pct. eller 563.200 overnatninger i forhold til de første otte måneder i 2015.\nDer er 118.000 bookede hus-uger for resten af 2016 pr. 31. august. Det er 7.500 flere eller en stigning på 7 pct. i forhold til antallet af bookede hus-uger for resten af året pr. 31. august 2015. De tyske bookinger er steget med 5 pct., mens de danske bookinger er steget med 16 pct. for resten af året i forhold til samme tidspunkt sidste år.\nTyskland er Danmarks vigtigste turismemarked. Især ved de danske kyster er der langt flest tyskere blandt udenlandske turister.\nTre gange så mange tyskere besøger Danmark, som der er tyske gæster i de øvrige nordiske lande tilsammen. Næsten 60 pct. af alle udenlandske gæster i Danmark er tyskere, og ved de danske kyster har 80 pct. af alle udenlandske gæster et tysk pas.\nBåde i 2014 og i 2015 så Danmark en vækst fra Tyskland på ca. syv pct. I 2015 blev der registreret ca. 14 mio. kommercielle overnatninger fra Tyskland i Danmark.\nDansk turisme styrkes i millionaftale om genstart |


Forside ›Afdelinger og klinikker›Medicinske Sygdomme, Afdeling for›Praktisk information›Når du er indlagt\nVi inddrager dig og dine pårørende i beslutninger om din behandling\nVed indlæggelsen har en læge lagt en plan for din behandling. Senere kan der blive behov for at ændre denne afhængig af undersøgelsesresultater. Dette vil blive meddelt ved stuegang.\nAfdeling for Medicinske Sygdomme er bemandet døgnet rundt, og personalet på afdelingen indgår i vagtordninger, hvor de veksler mellem dag-, aften- og nattevagter. Du møder derfor ikke altid det samme personale på de samme tidspunkter ugen igennem. Det betyder også, at vi kan blive nødt til at udpege nye kontaktpersoner for dig under dit indlæggelsesforløb. Skulle det ske, vil du blive informeret om det.\nTidsforskydninger i behandling og pleje\nPlejepersonalet arbejder hele tiden på at give dig den bedst mulige behandling og den nødvendige pleje. Men desværre kan der af og til opstå situationer, som betyder, at vi må udsætte en planlagt behandling. Det kan f.eks. være på grund af patienter, der får akutte og livstruende komplikationer til deres sygdom.\nPlejepersonalet er instrueret i at prioritere behandlingsopgaver og livsvigtige plejeopgaver højt. Det gælder f.eks. observationer af kritisk syge patienter, sikring af tilstrækkeligt væske- og ernæringsindtag, forebyggelse af liggesår og fald m.m.\npårørendes mulighed for samtaler og information, der som udgangspunkt henvises til dagvagten på hverdage – se opslag i afdelingen om, hvad du skal gøre for at få en samtale eller information\nhjælp til personlig hygiejne og sengetøjsskift, som i aften-, natte- og weekendvagten er indskrænket til det allermest nødvendige\npå sengeafsnit for ældresygdomme og hormon- og stofskiftesygdomme fra kl 13.00\npå sengeafsnit for infektionssygdomme og lungesygdomme fra kl. 11.30\nTolk, døve og fremmedsprog\nWeekend-orlov samt eftermiddage/aftner tilbragt uden for hospitalet\nHvis din tilstand tillader at du forlader hospitalet, kan du efter ønske tilbringe weekenden uden for hospitalet. Du skal i så fald altid aftale det med personalet forinden.\nHvis personalet omtaler "egen læge", er det din egen praktiserende læge, de omtaler.\nRessourcer til genoptræning\nAfdelingens ergo- og fysioterapeuter har prioriteret deres indsats til dagtimerne på hverdage.


PressReader - BT: 2015-08-24 - TAK FO\nBT - 2015-08-24 - SPORTEN - MINDET Søren Hanghøj Kristensen srkr@ sporten. dk\n’ Uden dig intet os – æret været dit minde.’\nBeskeden fra FC Københavns fans var klar, da afdøde Harald Nielsen blev hyldet i aft es i Telia Parken inden kampen mod AGF: FCK havde ikke været den klub, den er i dag – ja, måske havde klubben ikke eksisteret – hvis det ikke havde været for fodboldmennesket Harald Nielsen.\nNielsen døde den 11. august efter længere tids sygdom. I går blev manden, der i 1960erne var blandt verdens bedste fodboldspillere, hyldet for sin enorme betydning for FCK af klubben, fans og kendte som ukendte venner og bekendte.\nDet blev han gjort med en imponerende tifo fra FC Københavns tilhængere og med et hårrejsende minuts stilhed, hvor hele Parken var stille. Kun lyden fra den pyroteknik, Løvernes fans tændte til legendens minde, kunne høres in- den for nationalstadionets mure.\nDansk fodbold og FC København i særdeleshed har da også meget at takke Harald Nielsen for. Nordjyden var ikke bare en af bagmændene til indførelsen af professionel fodbold i Danmark. Han var også en af hovedkræft erne bag stiftelsen af FCK, hvor han sad som bestyrelsesformand fra klubbens fødsel i 1992 til 1997 – og senere som menigt medlem af bestyrelsen.\nHarald Nielsen, der i sin aktive karriere som fodboldspiller nåede at blive både italiensk mester, topscorer i den italienske liga og verdens dyreste fodboldspiller, blev 73 år. I eft ermiddag begraves Harald Nielsen fra Skovshoved Kirke nord for København.\nMere i 1. sektion side 14- 15


LARS SVANHOLM: februar 2016\nGrundig monografi om Anders Kirkegaard\nInstallationsfoto med to store, nye malerier af Anders Kirkegaard på kunstmuseet i Vejle\nForleden dag besøgte jeg VejleMuseerne-Kunstmuseet med henblik på at skrive en anmeldelse af udstillingen 'Klagesange & Lovsange', som er iscenesat i anledning af billedkunstneren Anders Kirkegaards 70 års fødselsdag for nyligt.\nJeg kom ved besøget i Vejle i besiddelse af museets daglige leder Nina Damsgaards helt nye monografi om kunstneren, og den skildrer meget grundigt og minutiøst Anders Kirkegaards liv og oeurve.\nBlandt meget andet kan man læse om en anmeldelse, som Anne-Mette Thomsen på portalen kunsten.nu skrev om Kirkegaards L.A. Ring-parafraser i forbindelse med en udstilling i Randers for nogle år siden.\nHer var anmelderen ret kritisk i forhold til Kirkegaards ret påtrængende farvefilosofi, og dét fik faktisk kunstneren til at reagere - blandt andet med følgende svada: "For øvrigt så er der da mindst tre af parafraserne som er skide kedelige i farverne, et lille med en hel grå himmel, et ret stort hvor næsten alt er sort, og så min egen favorit, eet af de største med en fuldstændig tåbelig vidunderlig skiden-grå-brun himmel. Dét glæder jeg mig fandeme til at male færdigt, for det er usædvanligt fascinerende, har jeg nu fundet ud af, at forsøge at male et kedeligt maleri med kedelige farver - uden at det bliver kedeligt".\nDette og MEGET andet kan man læse i det næsten 200 siders store portræt af Anders Kirkegaard.\nIndsendt af Lars Svanholm kl. 05.52\nÅh, ja! Den teknologi! Her en animation, der kunne antyde, hvordan verden så ud på Vincent van Goghs tid.\nChristiansen hos MøllerWitt\nJesper Christiansen: 'Paradismaleri #10 (J. Th. Lundbye)', 2016, 72 x 127 cm., akryl og blandteknik på lærred\n(pressefoto: Galerie MøllerWitt)\nMaleren Jesper Christensen kan andet end gætte kunstrelaterede spørgsmål i DR-K's kunstquiz.\nHan er tidligere professor ved Kunstakademiet, og i forbindelse med en udstilling, som jeg så i København sidste sommer, fik jeg bekræftet, at Christiansen er en kunstner i permanent bevægelse.\nDette kan man selv opleve i forbindelse med kunstnerens næste separatudstilling, som finder sted på Galerie MøllerWitt i Aarhus i tidsrummet fra d. 5. marts til d. 9. april.\nKirkegaard i Vejle\nAnders Kirkegaard: 'Deposizione - Resurrezione', 172-75. Akryl og olie på masonit. 117 x 166,5 cm.\n(pressefoto: VejleMuseerne - Kunstmuseet)\nKunstmuseet ved VejleMuseeerne viser for tiden en større retrospektiv udstilling med maleren Anders Kirkegaard, der netop har rundet de 70 år.\nJeg blev ringet op af en anmelderkollega og spurgt, om det er muligt, at jeg kan drage til Vejle med henblik på en anmeldelse af udstillingen.\nPå trods af, at Kirkegaard muligvis de seneste år har nydt en vis outsider-rolle i det danske kunstmiljø, betænkte jeg mig ikke på at tage opgaven.\nUdstillingen 'Klagesange & Lovsange' kan ses på kunstmuseet i Vejle frem til d. 3. april.\nIndsendt af Lars Svanholm kl. 10.03\nKatja Bjørn: 'Grå', 2015, videostill (Foto: Randers Kunstmuseum)\nOverskriften refererer naturligvis til en ex-borgmesters lillebror, der en gang for mange år siden vandt Det Danske Melodi Grand Prix med sangen 'Video, video', der blev efterfulgt af sætningen "når jeg skal slappe af...."\nFor det meste er der ikke så meget afslapning ved at iagttage værkerne på den aktuelle videokunstscene. Som oftest er kvaliteten ganske svingende, og det skal ses i lyset af, at videomediet i en billedkunstnerisk forstand er ret kompliceret.\nMange ser paralleller mellem videoinstallationer og spille- eller dokumentarfilm; men den sammenfatning er oftest irrelevant.\nVideomediet kan faktisk sagtens sammenlignes med andre udtryk inden for billedkunsten, hvor billedet lever på egne betingelser og ikke nødvendigvis behøver at "handle om noget".\nEn af de fremmeste - efter min mening - inden for videokunstnere, er Katja Bjørn, der gennem de seneste år har gradbøjet metoderne inden for videogenren på ganske overbevisende måder. Hun bruger ofte sig selv og sine samarbejdspartnere i sine projekter, hvoraf ét kan ses i forbindelse med Randers Kunstmuseums samling af billedkunst.\nNetop Randers Kunstmuseum danner for tiden ramme om en udstilling med titlen 'Hverdagsbilleder - Videokunst i flere dimensioner'.\nHer kan man, foruden Katja Bjørn, opleve værker af et antal danske og internationalt baserede videokunstnere frem til den 3. april.\nJeg kigger nærmere på udstillingen, og der kommer sandsynligvis mere om denne udstilling på siden her senere.\nØsterskov og "Paradiset"\nNår man traver rundt med henblik på at finde motiver med søerne i lokalområdet som tema, kan det egentligt føles ret nødvendigt at iagttage lokaliteterne fra flere vinkler.\nDen ene tegning herover er fra Borresø, som jeg tidligere har haft under behandling, men fra Sejs-siden.\nDenne tegning har dog sit afsæt i Østerskoven, der ender i en halvø ved de såkaldte Paradisøer, som består af fire store eller mindre øer, der ligger spredt i vandet ind i bugten bag halvøen.\nI forhold til den anden tegning har jeg hentet motivet ved Brassø - ligeledes ved den sydlige søbred.\nLeonard Rickhard - the movie\nI forbindelse med udstillingen 'Mellem krig og fred' med norske Leonard Rickhard på ARoS i Aarhus afspilles der en film om kunstneren i udstillingsområdet.\nSkulle man ikke være i stand til at besøge udstillingen, kan filmen ses herover.\nArkitekturkritik i Skagen\n"Værst er det umage møde mellem hovedbygningen og den nye bygning. Ulrik Plesners røde teglbygning fra 1928 har en blød afslutning i sit valmede tag med en taskekvist. Den stirrer nu ind i nybygningens blinde lodrette gavl, og en glasmellembygning, der er blevet museets nye hovedindgang, skærer tagskægget over og maser sig ind i tagfladen uden respekt for dens bevægelse"\nSidste år indviede Skagens Museum en ny tilbygning (billedet) i, det for Skagen så udsædvanlige materiale, skifer.\nJeg var på besøg på museet i maj sidste år, og kunne se en bygning, der i høj grad skiller sig ud fra byens karakteristiske gule huse med røde tegltag.\nPolitikens arkitektur- og kunstanmelder Karsten R.S. Ifversen har besøgt museet og han er alt andet end begejstret for den nye tilbygning, som han anmelder i forbindelse med færdiggørelsen af renoveringen af museets oprindelige museumsbygning.\nHan tilføjer i sin anmeldelse, at "det er som om man vil sige: 'Nok med Skagen og dens skabagtige forlorne fiskeridyl. Her kommer et stykke moderne arkitektur. Bang!'".\nJeg skal personligt hverken bifalde eller kritisere Ifversens iagttagelser, men blot konstatere, at den nye tilbygning fungerer fint indvendigt som udstillingsenhed.\nIndsendt af Lars Svanholm kl. 00.06\nTre en halv stjerne til 'En skov af tryk'\nEt udsnit af ét af de grafiske arbejder, der vises i forbindelse med 'En skov af tryk'. Kunstneren er Pia Møller-Light.\nSammen med den unge kunsthistoriestuderende, Julie Dam, deltog jeg som anmelder på TV2 Østjylland, hvor vi havde udstillingen 'En skov af tryk' påKunstCentret Silkeborg Bad som tema.\nJeg vil ikke gå dybere ind i vores vurderinger; men blot konstatere, at Julie Dam gav udstillingen skudsmålet fire stjerner ud af fem, hvor jeg var en anelse mere beskeden med tre.\nIndslaget kan ses på TV 2 Østjylland - både på TV og på tv2oj.dk i den kommende uge.\nForuden den aktuelle grafik-udstilling på Silkeborg Bad beskæftiger programmet sig også med de netop åbnede udstillinger på Museum Jorn i Silkeborg og ARoS i Aarhus.\nIndsendt af Lars Svanholm kl. 07.53\nEn trist Aarhus-historie\nDet bør vel ikke overraske, at kommunale institutioner ofte ikke besidder den store kendskab til kunsthistorien, og et eksempel herpå kan man finde i Jyllands største by, Aarhus, som har deponeret en stor skulptur på én af kommunens opbevaringspladser.\nDer er vel at mærke ikke tale om skulptur af en hvilken som helst amatørbilledhugger, en derimod en abstrakt, konkret skulptur af billedhuggeren Bent Sørensen, der må beskrives som en af sin generations fremmeste skulptører.\nBent Sørensen blev født i 1923 og døde i 2008. Skulpturen 'Havet' (billedet) blev i 1981 ifølge Århus Stiftstidende offentliggjort i forbindelse med Festugen det år.\nEfterfølgende blev den placeret på pladsen foran Gellerup Kirke, indtil den blev fjernet fra denne lokalitet og placeret på kommunens Natur og Vej Service i Viby.\nDer er lanceret forskellige idéer om, hvor skulpturen kunne placeres; men personligt ville jeg finde det ærgerligt, hvis ikke den kom frem i lyset ét eller andet sted i Østjylland.\nAi Weiwei laver installation af redningsveste\nI disse timer bliver Ai Weiwei's bidrag til udstillingen 'A New Dynasty - Created in China' afmonteret på kunstmuseet ARoS i Aarhus. Ai Weiwei fjerner installationen i protest mod den danske flygtningepolitik.\nMan kan dog roligt sige, at den kontroversielle kinesiske kunstner ikke ligger på den lade side rent konstruktivt.\nHan har i den seneste tid befundet sig på den græske ø, Lesbos, hvor han har fulgt strømmen af flygtninge fra blandt andet Syrien, der er landet på den græske ø.\nAi Weiwei har fået 14.000 redningsveste stillet til rådighed, og disse er nu sendt til hans atelier i Berlin, hvor man allerede har installeret dem på søjlerne af Konzerthaus Berlin på det smukke Gendarmenmarkt.\nSom man kan se på billedet herover, har man konstrueret en installation, der ændrer koncerthusets udseende totalt - sådan lidt i stil med de greb Christo har lavet på bygninger rundt i verden... Blandt andet Berlins Reichtag, som blev rullet ind i stof som en markering af de to Tysklandes sammenlægning for mere end et kvart århundrede siden.\nAi Weiwei's værk rummer dog ingen fejringer. Her drejer set sig om at sætte fokus på en tilsyneladende håbløs flygtningesituation i Europa.\nIndsendt af Lars Svanholm kl. 09.24\nFem til Rickhard\n"Styrken i Rickhards værker og udstillingen som helhed er en fin balance mellem det umiddelbart tilgængelige, og det dybere referentielle, der appellerer til mange målgrupper og kunstfaglige niveauer"\nBlandt andet sådan beskriver Århus Stiftstidendes kunstanmelder Christian Salling udstillingen på ARoS i Aarhus med den norske kunstner Leonard Rickhard.\nUdstillingen er som bekendt den første større af slagsen med den tydeligvist beskedne kunstner uden for hjemlandet Norge, og dette kan man såmænd godt undre sig over, da Rickhard har meget at byde på som maler.\nSom andre gode kunstnere inden for genren har han gennem hele sin karriere udforsket maleriets muligheder helt ud i hjørnerne. Dermed bliver det hele ikke blot et jag efter effekter, som man ser hos mange af hans samtidige.\nRichhards status som kunstner beskriver Christian Salling som "en af Norges bedst bevarede statshemmeligheder".\nSalling giver fem stjerner i Stiften til udstillingen, der kan ses på ARoS frem til d. 15. maj.\nSidste chance for Yu Yi\nWeekenden 13.-14. februar er sidste chance, hvis man vil se den fulde version af udstillingen 'A New Dynasty - Created in China' på kunstmuseet ARoS i Aarhus.\nMandagen efter bliver Ai Weiwei's indslag på udstillingen - den 12 meter lange skulptur 'Yu Yi' (billedet) - pillet ned på opfordring fra kunstneren, der på denne måde udtrykker sin afstandstagen i forhold til den danske migrationspolitik.\nMon ikke der bliver rimeligt run på museet af folk, der lige skal opleve dette specifikke værk, inden udstillingen amputeres?\nIndsendt af Lars Svanholm kl. 03.42\nNorsk stilhed på ARoS\n'Mellem krig og fred' er titlen på en udstilling, som åbner i disse dage på kunstmuseet ARoS i Aarhus.\nHovedpersonen er den norske maler Leonard Rickhard, som arbejder i et felt mellem melankoli og ro.\nOfte er hans malerier dog forsynet med motiver, der indikerer alt andet end stilhed. Motorer, maskiner og luftfartøjer sørger for, at der også er lidt støj på linjen ind imellem.\nEllers må Rickhard (f. 1945) siges at være maler i egentlig klassisk forstand - også selv om han arbejder med tegning og collage som supplement og delelement i forhold til maleriet.\nUdstillingen, som kan ses på ARoS frem til d. 15. maj, er Rickhards første store udstilling uden for Norge - og det kan vel ikke, i forhold til kunstnerens alder, siges at være for tidligt.\nNy vinkel på Jorn\nSelv om mange sten er blevet vendt i forhold til historien om Asger Jorn, har Museum Jorn i Silkeborg stadig nye idéer med hensyn til, hvordan den store danske kunstner kan beskrives historisk.\nJeg har netop modtaget kataloget (billedet) til udstillingen 'I begyndelsen var billedet' og forekommer den titel bekendt, er det fordi, et maleri med samme titel fra 1966 efterhånden har fået status af hovedværk fra kunstnerens hånd.\nBilledet kan naturligvis ses på udstillingen, der åbner lørdag d. 13. februar, sammen med et større antal værker fra den norske Canica Kunstsamling.\nLouisiana-udstilling deler vandene\n"Intet må ligne de kunstneriske idealer fra gamle dage. Når man kun betjener sig af linjer, kuber, rene geometriske former og elmotorer, er man jo hverken akademisk, litterær eller elitær. Så er man - eller også burde man være - på bølgelængde med alle, der har øjne i hovedet, og tror på, hvad deres øjne fortæller dem. Men selv om man ser sig for, ser man ikke altid det, man tror, man ser. Et af malerierne - af polakken Ryszard Winiarski - ligner til forveksling en moderne QR-kode. Men ligheden er en ren og skær tilfældighed. For maleriet er 45 år gammelt"\nDen netop åbnede udstilling 'Eye Attack - Opart og kinetisk kunst 1950-70' på kunstmuseet Louisiana i Humlebæk deler i nogen grad meningerne hos et par af landets store dagblade.\nCitatet herover stammer fra Peter Michael Hornungs fem-stjernede anmeldelse i Politiken; og til sammenligning gav min gode kollega Tom Jørgensen kun tre stjerner til udstillingen i Jyllands-Posten.\nTemaet "op art" er sikkert noget, de fleste husker fra 60'erne, hvor det især i modeindustrien fik en betydning.\nAf samme årsag skal jeg ikke afvise muligheden for, at temaet muligvis fremstår lidt gammeldags i min optik?\nJeg besidder i hvert fald ikke afgørende stor lyst til at se udstillingen, som kan ses på Louisiana frem til d. 5. juni.\nToo Late - heldigvis!\nJeg havde egentlig begivet mig ind på kunstmuseet ARoS i Aarhus for at sikre mig, at Ai Weiwei's indslag på udstillingen 'A New Dynasty - Ctreated in China' stadig befandt sig i udstillingen, og det gjorde det!\nMed andre ord: Ai Weiweis trussel om at lade alle værker fjerne fra udstillinger på dansk jord er ikke endnu blevet ført ud i livet her halvanden uge efter, at han på Twitter og Instagram bekendtgjorde, at dette ville være konsekvensen af Danmarks immigrationspolitik.\nUnder min gennemgang af udstillingen kom jeg i tanker om en installation i ARoS' 9 rum, som blev indviet for nylig.\nDet drejer sig om kunstnerparret Elmgreen og Dragsets installation 'Too Late', som udgør et miljø, der skal illustrere et forladt bøssediskotek.\nDét at festen er forbi, understreger installationens titel og jeg er glad for, at jeg ikke er nødsaget til at befinde mig i et sådant miljø mere, end hvad er nødvendigt for at danne sig et indtryk over tilsvarende omgivelser via denne installation.\nJeg har sjældent set noget grimmere og mere kitchet end netop det pågældende kunstværk.\nAlt hvad man har kunne samle sammen af overdimensionerede 80'er-højtalere med Piezo-hornenheder, discokugler og et umanerligt smagløst disc-jockey-miljø er her samlet på ét sted. Alt suppleres med et antal tømte bajer- og sprutflasker og fyldte askebægre.\nFesten er forbi, og jeg kunne ikke lade være med at tænke på, om en nyansat rengøringsassistent kunne finde ud af at rydde op i lokalet, der som nævnt er mere sjældent end kønt.\nMan må dog erkende, at Elmgreen og Dragset har givet fuld skrue i deres bestræbelser på at skabe et vulgært bøssemiljø.\nNoget er med andre ord lykkedes!\nRejs blot til Aalborg\n"Adam Saks er en maler, der både udforsker maleriets muligheder og en række outsider- og subkulturer. Han arbejder med en blanding af abstraktion og figuration, hvor for eksempel franske straffefangers tatoveringer og symboler på død og forgængelighed blander sig i store, grafisk præcist komponerede farveorgier"\nDer er mange gode grunde til at drage til Aalborg i disse dage.\nNyindvielsen af Kunsten Museum og Modern Art Aalborg har afstedkommet mange overskrifter i kunstverdenen, og det samme kan man faktisk nu også sige om udstillingen med Adam Saks i Kunsthal Nord (billedet).\nCitatet herover stammer fra Berlingske, hvori avisens kunstanmelder Torben Weirup har anmeldt udstillingen til fire stjerner.\nTidligere har en anmelder - hvem kan det dog være? - givet fem stjerner i Jyllands-Posten og Nordjyske Stiftstidende har faktisk begavet Adam Saks med hele seks af slagsen.\nIndsendt af Lars Svanholm kl. 04.59\n"Den kunstige sø" i nye versioner\nTo gange Schoubyes Sø, akvarel på Zerkall, 41 x 54 cm.\nJeg har tidligere her på siden beskrevet Schoubyes Sø, som lokale her i Silkeborgområdet kender bedst som "den kunstige sø", da den er et resultat af udgravninger i forbindelse med anlægget af en ringvej rundt om Silkeborg i slutningen af 50'erne.\nJeg har netop aflagt søen endnu et besøg, og det er der foreløbigt kommet to akvareller ud af.\nJeg har dog tillige påbegyndt et oliemaleri med samme tema i 97 x 130 cm.\nIndsendt af Lars Svanholm kl. 06.32\nDette er blogindlæg på denne blog nummer 2000, siden jeg startede den op i 2007!\nDet var bare dét, jeg ville sige :-)\nIndsendt af Lars Svanholm kl. 11.12\nHar Ai Weiwei overhovedet en sag?\nBilledet herover har været vist i diverse medier, og derfor kan man roligt sige, at det ikke rummer nogen som helst sensationsværdi.\nPå denne blog har jeg for så vidt heller ikke nogen interesse i at skabe sensationer - og derfor kan jeg udmærket gengive det, uden at der er noget odiøst i dét.\nHvad enhver kan se, er der tale om et fotografi af den kinesiske kunstner, Ai Weiwei, der angiveligt har sat sig for, at optræde som hele verdens frelser i forhold til den massive strøm af flygtninge, der strømmer ind over Europa i disse tider blandt andet som en konsekvens af borgerkrigen i Syrien.\nJeg ser det som forbilledligt, at Ai Weiwei tager denne rolle på sig - blot han ikke har ambitioner om, at fremstå som en ny "Guds søn". Dem har vi haft nok af - og diverse versioner af de pågældende er såmænd stadig aktuelle blandt majoriteten af klodens troende individer.\nAi Weiwei har valgt at lade sig fotografere som druknet flygtning. Han befinder sig i bogstavelig forstand i orkanens øje - angiveligt på den græske ø Lesbos, hvor han er i gang med, sammen med sine assistenter, at producere en dokumentarfilm om forholdene på middelhavsøen.\nFor en uge siden udtalte manden, der glor mere på sin smartphone end på sine omgivelser, at han vil trække sine indslag på danske udstillingssteder tilbage som en protest imod den danske asylpolitik.\nMig bekendt har han ikke fulgt op på sine opdateringer på Twitter og Instagram. Hvad sker der?\nEr kunstneren overhovedet bevidst om, hvad der sker på asylområdet i andre europæiske lande?\nHvad med de dybt amoralske menneskesmuglere, som blot giver flygtninge håb om en bedre fremtid i det kolde nord?\nKan Ai Weiwei overhovedet udstille nogle steder i den vestlige verden uden at komme i konflikt med sine egne principper?\nJeg ved ikke, om det er Ai Weiwei selv eller om det er hans assistenter, som har sendt meddelelser ud på sociale medier vedrørende hans deltagelse i f.eks. 'A NewDynasty - Created in China' på kunstmuseet ARoS i Aarhus, men det virker dybt uprofessionelt, at værket, han er repræsenteret med, stadig optræder på udstillingen.


Skarpheden manglede – Ekstra Bladet\n13. sep. 2018 kl. 16:35\nTæt affære: Måtte afgøre løjerne fra pletten\nDer blev kæmpet til det sidste, men kampen måtte afgøres fra pletten. Foto: Hans Erik Nielsen\nDette opgør blev en meget tæt affære. De to hold stod godt til hinanden, og der blev kæmpet om hver en bold.\nDet var dog hjemmeholdet fra Gjellerup Skole, som var mest angrebsivrige, og det var også dem, der havde flest skud på mål. Der var enkelte scoringsmuligheder til gæsterne, men ind ville bolden ikke, eller også stod Snejbjerg Skoles glimrende målmand Simon Holm i vejen.\nGæsterne fra Snejbjerg stod godt i forsvaret, men der var ikke så mange angribere, der kunne ramme målet, så derfor sluttede det 0-0, og vi måtte ud i endnu en straffesparkskonkurrence for at få afgjort løjerne.\nGjellerup Skole blev ellers reduceret til ti mand allerede efter 3 minutters spil, idet Markus Jansen fik ti minutter for at stoppe et lovende angreb, men det forstod Snejbjerg Skole heller ikke at udnytte. Efter 43 minutters spil følte Snejbjergs Frederik Madsen sig snydt for et straffespark, men dommerens fløjte var tavs.\nI straffesparkskonkurrencen viste Snejbjerg Skole sig at være bedst, idet holdet scorede på de første fire spark, og da Gjellerup brændte to ud af fire spark, var kampen afgjort med en samlet sejr på 4-2 til Snejbjerg Skole.\nEfter kampen sagde Snejbjergs målmand Simon Holm:\n- Vi var ikke uheldige med at vinde denne kamp, men vi kæmpede godt alle mand. Det er bare fedt at være med i denne turnering, og nu bliver det spændende, hvem vi skal møde i næste kamp.\nGjellerup Skoles anfører Laurits Eskildsen sagde efter kampen:\n- Vi havde fortjent at vinde, men vi kunne bare ikke få bolden forbi Snejbjergs målmand. Vi havde de fleste chancer blandt andet skud på stolpen, men ind ville bolden ikke, og det er jo altså målene, der tæller.\nDermed fulgte drengene fra Snejbjerg op på pigernes sejr. I næste runde skal Snejbjerg møde vinderen af Aulum Byskole og Engesvang Skole.


The hunger games - Oprør - Movellas\nAngreb fra distrikt 1 og 2, alle børn skal komme sikkert ind i deres huse, dette gælder også de voksne der ikke er med i forsvars-gruppen.\nTænk at det jeg gjorde kunne få så store problemer for alle andre, både i vores distrikt og alle andre, for slet ikke at snakke om Capitol, efter vi afsluttede the hunger games tvang vi dem også til at overgive alle deres atomvåben og bare våben stort set, for de fik heller ikke lov til at beholde alle deres kamp-aerofartøjer alle de ting skulle gemmes i et sikkert rum i distrikt 2, eller rum er nok så meget sagt, det ligger i nødden, efter oprørene sprængte den blev der meget mere plads derinde.\n"Ved du godt hvad det her betyder?" spurgte diamant, det er svært at sige hvordan hun har det med alt det her, man kan ikke se det i hverken hendes ansigt eller stemme.\n"Det betyder vel at for lov at bo i the capital"\n"nej Safir, det betyder at vi må nød til at være forberedt på alt muligt får vi kan det"\n"men jeg troede gerne du ville have the hunger games tilbage"\n"ja, men ikke hvis det tager et helt oprør at få det"\nDet er selvfølgelig lidt træls at jeg er alene om det her, men jeg gider ikke rigtig tænke over det, lige nu vil jeg bare gerne hjem igen, vi har siddet og set nyheder fra alle distrikterne, og man kan sagtens høre forskel.\nDem fra distrikt 1-4 lyder meget glade men resten virker som om de er ved at skide i bukserne af skræk, Men jeg kan godt forstå dem, vi er de eneste der har våben, efter Katniss dræbe den eneste fra distrikt 13 der kunne lave atomvåben.\nJeg står ude i gangen og er ved at tage min jakke på da mig telefon ringer, det er min mor.\n"Hej, godt jeg endelig fik fat på dig, jeg vil have du skal blive hos diamant, det er muligvis farligt i gaderne"\n"men mor, vi er de eneste der hår våben, de vil da ikke dræbe deres eget distrikt"\n"intet er sikkert i krig, bliv nu bare hos Diamant"\n"ja ja mor"\nJeg lagde på og kiggede på tidligere opkald og kunne se at hun havde riget 7 gange siden jeg kom til Diamant.\n"Jeg troede du tog hjem" sagde Diamant til mig da jeg kom ind i stuen igen\n"Det havde jeg også tænkt mig, men min mor ringede"\n"min mor ringede også, jeg skal også blive her"


Foyer Møbler Idéer / slotimports.com\nFoyer Møbler Idéer\nLigegyldigt hvad størrelse din foyer kan være, kan du finde måder at dekorere det, hvis du behandler din foyer som et værelse. En foyer eller entryway giver dine gæster en forsmag på, hvad resten af dit hjem kan se ud. Brug møbler til at dekorere din foyer og vise din personlige stil. Når du dekorere din foyer med møbler, foretage visse din dør kan åbne hele vejen.\nEn bænk i foyeren tilbyder et sted at sidde, når du fjerner sko og støvler. Du kan også dekorere din bænk med dekorative puder, hvilket gør det en indbydende, komfortabelt sted at sidde og læse din mail. Du kan gemme støvler under bænken på plastik boot bakker. Tilføj en stol, hvis dit foyer kun har plads til et møbel. Medtag en dekorativ pude til at gøre stolen mere indbydende og at tilføje farve til rummet.\nBorde og Konsoller\nPlacer en slank konsol i din foyer, hvis det har en smal passage. Udover at tilføje klasse til rummet, kan du holde elementer i skuffer til at tage med dig, når de forlader, såsom pastiller. Placer en rundbordsdiskussion i midten af din foyer. Sørg for at der er mindst 3 meter af plads på begge sider af bordet, så du kan gå rundt om den. Denne runde bord kan gøre en praktisk og dekorativ sted for dine nøgler, en mail kurv eller en vase med blomster. Dylan Landis, redaktør på Metropolitan Home, og forfatter til "Elegant og Easy Foyers, haller, og trapper: 100 forretningshemmeligheder for at designe med stil," antyder hvis døren åbner direkte ind i din stue uden en foyer, oprette en foyer ved at placere en rundbordssamtale nær døren. Gør din foyer i en spiseplads, ved at placere en attraktiv spisebord med fold-down blade i foyeren. Placer bordet mod væggen som en konsol. For måltider, trække bordet og blade, så bringe i spisestuestole. For en lille foyer, montere en konsol på væggen med beslag. På den måde har du stadig nogle gulvplads samt et sted at sætte dine nøgler og post ned.\nIkke almindelige Møbler Idéer\nHvis du har et møbel, der næsten ikke bliver brugt, som en kommode, polere den op og flytte den fra kælderen eller soveværelset til foyeren. Din kommode kan tage på en luksuriøs fremtoning i foyeren. Hvis din foyeren har en lille krog, placere et bord og stol der. Møblerne giver en følelse af hygge til krog område samt hele foyeren. Gør din lille foyer til en fredelig, Zenlike plads. Monter en rindende vand springvand på væggen. Hænge et spejl for plads og til selvrefleksion. Brug stearinlys for at tilføje en åndelig aura til rummet, ved at placere en offerfund stearinlys på en konsol, hvis du har plads, eller ved at hænge et beslag til at holde en offerfund på væggen. Tilføj en bænk til meditation eller afslapning.\nHvordan man kan dekorere Notering af en Split-Foyer Hjem\nHvordan til at dekorere en smal foyer\nIdeer til, hvordan til at dekorere en lille foyer\nSådan Decorate et hjem Foyer\nSådan Ami BIOS Memory Setting\nSkateboard Parks i Storbritannien\nPiller, der fremskynder stofskiftet\nHvordan man opbygger en finsk hjem sauna\nSådan Erstat dørhåndtaget på en 2003 Chevy Silverado Pickup


Ledighedsstatistikken fra Akademikerne bliver forsinket\n>Ledighedsstatistikken fra Akademikerne bliver forsinket\nAkademikernes ledighedsstatistik for juli 2017 bliver desværre forsinket. Det skyldes ændrede dagpengeregler, og dermed også ændringer i det datagrundlag fra a-kasserne, som statistikken bygger på. Vi giver løbende opdatering på situationen. Ledighedsstatistikken for perioden januar 1996 til og med juni 2017 er tilgængelige på vores hjemmeside.\nBeskæftigelse og ledighed er noget, vi i Akademikerne arbejder med også i andre sammenhænge. Blandt andet kan nævnes en ny samling analyser af dimittendledigheden. Vi vil gerne bidrage med et sagligt grundlag for debatten på området, og har derfor lavet konsistente opgørelser af dimittendledigheden for forskellige uddannelsesgrupper.\nKig ind på Analyse og Statistik på Akademikernes hjemmeside